KENYERES  ISTVÁN 


I.  Ferdinánd  magyarországi  pénzügyigazgatási 
reformjai  és  bevételei 


Édesapám  emlékére 


Bevezetés1 

,, Elhatároztuk,  hogy  magyar  királysá- 
gunkban a nekünk  hódolt  hivatalokból  és  uradalmakból  származó  királyi  jöve- 
delmeinket szükségleteinkre  visszaszerezzük”2  - jelentette  ki  I.  Ferdinánd  1527 
szeptemberében  Budán,  alig  három  héttel  a magyar  királyi  székváros  elfoglalása 
után.  Az  ifjú  uralkodó  elszánt  kijelentése  jelzésértékű  volt  a magyar  rendek  szá- 
mára: a magyar  (és  cseh)  trónon  ülő  elődjeihez,  a Jagellókhoz  képest  sokkal  ke- 
ményebb fiskális  politikára  számíthatnak.  Azonban  a kezdeti  határozott  kijelen- 
tések után  I.  Ferdinánd  törekvései  csak  közel  két  évtizeddel  később  vezettek 
eredményre,  addig  a Flabsburg-uralkodónak  sok  buktatóval  és  nehézséggel  kel- 
lett szembenéznie,  talán  sokkal  nehezebbekkel,  mint  azt  az  uralkodása  kezdetén 
gondolhatta  volna. 


A magyar  király  jövedelmei  a kora  újkor  hajnalán 

I.  Ferdinánd  magyarországi  uralkodásának  egésze  alatt  ragaszkodott  a középko- 
ri magyar  királyok  jövedelem- struktúrájához,  azon  lényegileg  nem  változtatott, 
ugyanakkor  mindvégig  törekedett  az  adott  keretek  maximális  kihasználására. 
Magyarország  állami  jövedelmei  csakúgy,  mint  Európában  mindenütt,  rendes 
(i ordinaria ) és  rendkívüli  ( extraordinaria ) jövedelmekre  oszlottak. 

A rendes  jövedelmek  közé  tartozott  az  egyetlen  állami  egyenes  adó,  a ka- 
mara haszna  ( lucrum  camerae ),  amelyet  I.  Károly  (1308-1342)  az  állandó  értékű 


1 Bécsi  kutatásaimat  a Klebelsberg  Kunó  Ösztöndíj  és  a Magyar  Ösztöndíj  Bizottság  Collegium 
Hungaricum  ösztöndíjai  tették  lehetővé.  Ezúton  szeretném  köszönetemet  kifejezni  a bécsi  kuta- 
tómunkához nyújtott  segítségéért  Dr.  Fazekas  István  levéltári  delegátusnak. 

2 „Wir  ents[ch]lossen  sein  unnser  kunigliche  einkhomen  von  den  ambtern  und  herschafften  so  sich 
bisher  in  unnsern  kunigreich  Hungern  zu  Unns  gehuldigt,  ordenlichen  und  unnserfen]  notturfft 
nach  einzuhichen”.  I.  Ferdinánd  parancsa  Hans  Hoffman  zu  Grünbühel  főkincstartó  (General- 
schatzmeister)  és  tanácsos  részére.  Buda,  1527.  szept.  10.  Österreichisches  Staatsarchiv  (=  ÖStA) 
Finanz-  und  Hofkammerarchiv  (=  HKA)  Hoffinanz  Ungarn  ( = HFU)  r.  N°  1.  Konv.  1527.  föl.  22. 

aranyforinttal  párhuzamosan  vezetett  be.  Az  adó  a Károly  elődjei  által  előszere- 
tettel folytatott  kötelező  pénzbeváltásból  származó  hasznot  volt  hivatva  pótolni, 
amikor  is  a beváltott  pénz  helyett  azonos  névértékben,  de  általában  alacsonyabb 
érctartalmú  pénzeket  adtak.  A kamara  hasznát  a középkorban  kapunként  (por- 
ta), illetve  füstönként  (háztartásonként)  is  szedték,  a 16.  század  folyamán  végig  a 
változó  értelmű  porta  maradt  az  adóalap  és  összege  általában  20  dénárt  tett  ki. 
A magyar  királynak  elvben  jelentős  haszna  volt  a 15.  században  még  virágkorát 
élő  és  európai  viszonylatban  is  kiemelkedő  jelentőségű  arany-  és  ezüstbányák  jö- 
vedelmeiből. Magyarországon  kettős  pénzügyigazgatási  rendszer  alakult  ki  a ki- 
rályi bányamonopólium  kezelésére:  a bányakamarák  a kitermelést  és  a királynak 
járó  bányabér  ( urbura ) behajtását  felügyelték,  míg  a pénzverőkamarák  a pénzve- 
rést intézték.  A kamarák  szervezete  azonban  már  a középkorban  egyre  inkább 
összefonódott.  Hunyadi  (I.)  Mátyás  (1458-1490)  uralkodása  idején  a második 
legnagyobb  jövedelem  a sókamarákból  származott,  évi  80  000  Ft.  A magyar  ki- 
rály egyik  legfontosabb  állandó  bevétele  a külkereskedelmi  vám,  az  ún.  harmin- 
cad ( tricesima ) volt.  Az  I.  Károly  által  létrehozott  harmincadokon  1405-től  az 
áru  értékének  1/30-ad  részét,  azaz  3,33%-át  szedték  határvámként,  amely  Má- 
tyás uralkodása  alatt  felment  1/20-ra,  5%-ra,  ezért  az  Erdélyben  később  felállí- 
tott határvámokat  már  húszadnak  ( vigesima  v.  vicesima)  nevezték.  A magyar  ki- 
rály bevételeihez  tartoztak  még  a királyi  uradalmak  bevételei  is,  a szabad  királyi 
városok  éves  adója,  a census,  valamint  a különböző  kiváltságolt  népek  (jászok, 
kunok,  erdélyi  szászok,  románok,  illetve  zsidók)  által  fizetett  egyébként  nem  túl 
jelentős  adók  is. 

A legfontosabb  rendkívüli  jövedelem  a hadi-  vagy  kivetésének  módjáról  ro- 
vásadónak. ( subsidium , contributio,  dica)  nevezett  adófajta  volt.  A hadiadót  az 
országgyűlésen  a rendek  szavazták  meg,  összege  általában  portánként  1 Ft  volt. 
A rendkívüli  adót  a középkorban  a városok,  a szászok  és  a zsidók  is  fizették,  ezt 
általában  taxának  nevezték.  A rendkívüli  jövedelmek  közé  sorolhatjuk  a dona- 
tivum- ot  is,  amelyet  koronázási  ajándékként  szintén  a rendek  szavaztak  meg. 

A Jagellók  magyarországi  bevételeiről  túl  sokat  nem  tudunk,  a rendelkezés- 
re álló  1494/1495.  évi  kincstartói  számadások  alapján  annyi  állapítható  meg, 
hogy  a Hunyadi  (I.)  Mátyás  király  korában  az  1470-1480-as  évekre  feltételezett 
600  000  forintos3  állami  jövedelem  alig  fél  évtized  alatt  a negyedére  esett  vissza 
(160  000  Ft).  A Mohács  előtti  időszakból,  1523-ból  fennmaradt  két  kincstartói 
költségvetés-tervezet  közül  az  egyik  190  000  forintnyi  bevételt  irányzott  elő, 
mellyel  szemben  237  000  Ft  kiadást  tervezett,  ebből  a katonai  költségek  106  000 
forintot  tettek  ki.  Az  ugyanezen  év  decemberében  készült  tervezet  a bevételeket 


3 A tanulmányban  a 16.  században  használatos  ún.  kamarai  számítási  forintot  használom  1 magyar 
Ft  = 100  magyar  dénár  (den),  a német  és  osztrák  területeken  és  bizonyos  magyarországi  hivata- 
lokban, ill.  a katonai  fizetéskor  a rajnai  forintot  használták:  1 rajnai  Ft  (Rheinisch  Gulden)  = 60 
krajcár  (kr)  = 80  magyar  den,  így  1 magyar  Ft  = 75  kr  = 1,25  rajnai  Ft  és  1 rajnai  Ft  = 0,8  ma- 
gyar Ft. 

már  mindössze  88  000  forintra  becsülte,  míg  a kiadásokat  150  000  forintra  tette, 
melyből  csupán  a katonai  költségek  109  000  forintot  tettek  ki.  A bevételek  csök- 
kenése és  bizonytalan  volta  a hanyag  Jagelló  kincstári  politika  eredménye  volt, 
amelynek  során  a Mátyás  alatt  még  jelentős  hasznot  hozó  kincstári  javak  döntő 
részét  az  uralkodó  elzálogosította,  illetve  eladományozta.  A Mátyás  idején  legje- 
lentősebb állami  bevétel,  a rendek  által  megszavazott  hadiadó  kivetése  és  behaj- 
tása feletti  rendelkezést  pedig  a rendek  szerezték  meg  maguknak.4 


Az  adóterület  változásai 

I.  Ferdinánd  csak  rövid  ideig  élvezhette  Budán  a magyar  királyság  feletti  uralmat, 
1529-től  az  ország  területének  túlnyomó  részét  át  kellett  engednie  Szapolyai  (I.)  Já- 
nosnak (1526-1540)  és  híveinek.  I.  Ferdinánd  uralma  az  1530-as  évek  elejére  lénye- 
gében az  ország  szűk  nyugati  sávjára  szorult  vissza:  a Pozsony-Kőszeg-Szombathely 
vonalra,  illetve  északnyugaton  a bányavárosokra,  és  egyfajta  ékként  Komárom  és 
Esztergom  váraira.  Az  adólajstromok  alapján  az  1530-as  évek  első  felében  alig  7-8 
vármegye  felett  rendelkezett  a Habsburg-király,  az  évtized  második  felétől  azonban 
fokozatosan  emelkedett  az  adót  fizető  megyék  száma:  1537-ben  már  17,  1539-ben 
28  vármegye  adózott  az  uralkodónak.  Szapolyai  halála  után  egy  rövid  ideig  fokoza- 
tosan nő  a Ferdinándnak  adót  fizető  megyék  száma:  1542-ben  24  megye,  1546-tól 
kezdve  általában  mintegy  35  megye  felett  rendelkezett,  azaz  sikerült  kiterjesztenie 
uralmát  az  ország  török  által  meg  nem  szállt  északi,  északkeleti  területeire,  valamint 
az  Alföld  keleti  peremére  is.  I.  Ferdinánd  magyarországi  uralmának  területi  kiterje- 
dése 1551-1555  között  érte  el  tetőpontját,  amikor  Erdély  felett  is  ő rendelkezett, 
ekkor  a Mohács  előtti  ország  72  megyéjéből  több  mint  60  megye,  valamint  a Szé- 
kelyföld és  az  erdélyi  Szászföld  is  Habsburg-igazgatás  alatt  volt.  A Habsburg-admi- 
nisztráció  erdélyi  kudarca,  valamint  a törökök  1552.  évi  és  azt  követő  hadjáratai  kö- 
vetkeztében a ferdinándi  országrész  jelentősen  visszaszorult:  míg  1556-ban  még  45 
megye  szerepel  az  adólajstromokban,  1557-1558-ban  már  csak  32,  illetve  33  megye 
és  ez  a szám  I.  Ferdinánd  uralkodásának  végéig  nemigen  változott.5 

Az  adólajstromokban  szereplő  megyék  száma  azonban  nem  ad  valós  képet 
a Ferdinánd  uralma  alatt  álló  terület  tényleges  nagyságáról,  mivel  a Hódoltság 


4 A Jagelló-kori  Magyarország  kincstári  bevételeiről  összefoglalóan  a szakirodalom  ismertetésével 
legújabban  ld.  István  Kenyeres : Die  Finanzen  des  Königreichs  Ungarn  in  dér  zweiten  Hálfte  des 
16.  Jahrhunderts.  In:  Finanzen  und  Herrschaft.  Materielle  Grundlagen  fürstlicher  Politik  in  den 
habsburgischen  Lándern  und  im  Heiligen  Römischen  Reich  im  16.  Jahrhundert.  Hrsg.  Friedrich 
Edelmayer-Maximilian  Lanzinner-Peter  Rauscher.  Wien-München,  2003.  (Veröffentlichungen 
des  Instituts  fiir  Österreichische  Geschichtsforschung  38.)  84-87.  A tanulmány  kismértékben  át- 
dolgozott változata  azóta  megjelent  magyar  nyelven  is,  ld.  Kenyeres  István:  A királyi  Magyaror- 
szág bevételei  és  kiadásai  a 16.  században.  Levéltári  Közlemények  74(2003)  59-103. 

5 Vö.  Acsády  Ignác:  Magyarország  pénzügyei  I.  Ferdinánd  uralkodása  alatt.  1526-64.  Bp.  1888. 
38-47.,  a hadiadó  megyénkénti  kimutatásai:  221-262. 

peremvidékén  élő  jobbágyok  egyre  nagyobb  arányban  voltak  kénytelenek  adózni 
a töröknek.  A század  közepétől  egyre  markánsabban  kirajzolódó  magyar  végvár- 
rendszer  váraiból  ugyanakkor  rendszeresen  megadóztatták  a hódoltsági  terüle- 
tek lakosságának  egy  részét  (esetenként  2-300  kilométer  mélyen  a Hódoltság  te- 
rületén). A török-magyar  határzóna  közötti  területen  kialakult  az  ún.  hódoltsági 
peremvidék,  amely  területen  élők  mindkét  fél  részére  fizették  az  adókat.6 


I.  Ferdinánd  pénzügyigazgatási  reformjai 


A kezdet  nehézségei 

I.  Ferdinánd  magyar  királyként  tehát  egy  széles  körű  királyi  jogosítványokon 
nyugvó  jövedelem-rendszerrel  rendelkezett,  de  ez  csak  elvileg  volt  így.  Egyrészt 
a török  által  elfoglalt  és  Szapolyai  által  megszállt  területek  jövedelmeire  nem 
számíthatott,  másrészt  a királyi  jövedelmek  jelentős  része,  így  a harmincadok, 
királyi  uradalmak,  bányakamarák  döntő  többsége  zálogban  volt.  A kincstárat  pe- 
dig további,  II.  Ulászló  (1490-1516)  és  II.  Lajos  (1516-1526)  által  vállalt  kötele- 
zettségek és  adósságok  is  terhelték,  amelyeket  I.  Ferdinánd  általában  elismert  és 
hajlandó  volt  még  évtizedekkel  később  is  kifizetni.7  Ezek  nagyságáról  nem  tu- 
dunk semmit,  de  nem  lehettek  csekélyek,  hiszen  a szintén  Jagellók  kormányozta 
Cseh  Királyság  átvételekor  legalább  300  000  forintos  adósságot  örökölt  Ferdi- 
nánd és  gyakorlatilag  az  összes  királyi  jövedelem  szintén  zálogban  volt.8 


6 Az  adóterület  változásaira  ld.  még:  Acsády  Ignác:  A jobbágyadózás  1564-1576-ban.  Bp.  1894. 
138-141.  A kettős  adóztatásra,  ill.  a hódoltsági  területek  magyar  részre  történő  adóztatására  ld. 
Szakály  Ferenc:  Magyar  adóztatás  a török  hódoltságban.  Bp.  1981.  59-139.  A hódoltsági  peremvi- 
dék fogalmára:  i.  m.  23-30. 

7 A Magyar  Kamara  1554.  évi  számadásában  pl.  szerepel  egy  300  forintos  tétel  kifizetése  Hrus- 
sóczy  Barbarának,  aki  Kerchner  Balázs  özvegyeként  az  egykori  budai  takács  által  II.  Lajosnak  ké- 
szített szövet  árát  kérte  kifizetni.  ÖStA  HKA  HFU  r.  N°  3.  Konv.  1552.  Dez.  föl.  45v. 

8 I.  Ferdinánd  egyes  szerzők  szerint  még  további  650  000  forintos  tartozást  örökölt  cseh  királyként 
a Jagellóktól.  A különböző  adatokra  összefoglalóan  ld.  Bronislav  Chocholác-Tomás  Sterneck:  Die 
landesfürstlichen  Finanzen  in  Máhren  in  dér  zweiten  Hálfte  des  16.  Jahrhunderts.  In:  Finanzen  i. 
m.  124-125.  és  Petr  Vorel:  Landesfinanzen  und  Wáhrung  in  Böhmen:  Finanz-  und  Münzpolitik 
im  Spannungsfeld  von  Standén  und  Königtum  wáhrend  dér  Regierung  Ferdinands  I.  und  Maxi- 
milians  II.  In:  Finanzen  i.  m.  188-192.  I.  Ferdinánd  egyéb  adósságai  még  tetemesebbek  voltak, 
különösen  a nagyapjától,  I.  Miksa  császártól  származó  mintegy  6 millió  rajnai  forintos  adósság 
Ferdinándra  eső  kb.  2,5  milliós  része  okozott  óriási  problémát.  1525  végéig  Gábriel  Salamanca 
általános  kincstartónak  ( Generalschatzmeister ) sikerült  ezeket  az  ún.  „régi  adósságokat”  1,2  milli- 
óra letornászni.  Újabb  gondokat  okoztak  az  ún.  „új  adósságok”  is  - többek  között  Károly  császár- 
rá választásához  szükséges  hitelek  - így  az  osztrák  tartományok  jövedelmeire  1525-ben  már  mint- 
egy 800  000  rajnai  forintot  kellett  lekötni.  Vö.  Gerhard  Rill:  Fürst  und  Hof  in  Österreich.  Von 
den  habsburgischen  Teilungsvertrágen  bis  zűr  Schlacht  Mohács  (1521/22  bis  1526).  2.  Gábriel 
von  Salamanca,  Zentralverwaltung  und  Finanzen.  Wien-Köln-Weimar,  2003.  (Forschungen  zűr 
Europáischen  und  Vergleichenden  Rechtsgeschichte  7/2.)  298-326.  I.  Ferdinánd  későbbi  hiteleire 

Tovább  nehezítette  a pénzügyi  helyzetet,  hogy  bármennyire  is  szerette  volna 
I.  Ferdinánd  a királyi  jövedelmeket  visszaszerezni,  kénytelen  volt  párthíveit  újabb 
és  újabb  adományokkal  magához  kötni.  Jellemző  erre  az  „adományozási  verseny- 
re”, amelyre  mindkét  magyar  király  rákényszerült,  hogy  I.  Ferdinánd  uralkodása 
kezdetén,  1527  őszén  alig  két  hónap  alatt  110,  míg  következő  évben  újabb  123 
adománylevelet  állíttatott  ki.9  Természetesen  ezen  adományok  jelentős  része  a 
Szapolyai  János  pártján  álló  nemeseknek  és  magának  János  királynak  a birtokaira 
vonatkozott,  illetve  a háramlott  birtokok  szinte  kötelező  továbbadományozását 
foglalta  magában.  Sokkal  súlyosabban  érintette  a kincstárat  a fenti  királyi  jöve- 
delmek, különösen  a harmincadok  elzálogosítása,  és  ezen  az  ifjú  királynak  - min- 
den igyekezete  ellenére  - sem  sikerült  változtatnia,  sőt  a pozsonyi  harmincadot 
például  ő volt  kénytelen  elzálogosítani  húgának,  Máriának  1526  őszén.10 

A Magyar  Kamara  felállítása 

I.  Ferdinándnak  annak  érdekében,  hogy  egyáltalán  valós  képet  kapjon  új  orszá- 
ga pénzügyi  viszonyairól  és  azért,  hogy  a pénzügyeket  megfelelően  kézben  tudja 
tartani,  alapvető  reformokat  kellett  végrehajtania.  Első  és  egyik  legfontosabb  in- 
tézkedése a magyarországi  központi  pénzügyigazgatás  megszervezése  volt:  1528. 
január  8-án  kiadott  utasításával  létrehozta  a Magyar  Kamarát .u  Úgy  tűnik,  hogy 
az  ifjú  Habsburg-uralkodó  - nagyapja,  I.  Miksa  német-római  császár  (1493- 
1519)  pénzügyigazgatási  reformjait  követve,  és  alkalmazkodva  az  új  országai  kí- 
nálta körülményekhez  - egy  nagyobb  átszervezést  hajtott  végre  mind  a központi, 
mind  pedig  az  újonnan  megszerzett  országok  pénzügyigazgatásában.  1527.  janu- 
ár l-jén  kiadott  utasításával  létrehozta  a dunai  Habsburg-monarchia  egyik  leg- 
fontosabb hatóságát,  az  Udvari  Kamarát,  március  25-én  pedig  a Cseh  Kamarát 
állíttatta  fel.12  Ugyanezen  évben  a magyar  pénzügyigazgatásban  a későbbiek  so- 


ld. Peter  Rauscher.  Zwischen  Standén  und  Gláubigern.  Studien  zu  den  kaiserlichen  Finanzen 
unter  Ferdinánd  I.  und  Maximilian  II.  PhD.  Dissertation.  Wien,  2001.  220-225.,  297-300. 

9  „Exemplum  registri  super  donatione  bonorum  in  Regno  Hungáriáé  per  Serenissimum  Principem 
Regem  Ferdinandum  facta.”  ÖStA  HKA  HFU  r.  N°  1.  Konv.  1529.  föl.  102-117 .Acsádyl.  ismertet 
egy  hasonló  jegyzéket  1527-1532  közötti  adományokról,  amely  szerint  közel  1142  hívét  adomá- 
nyozta meg  I.  Ferdinánd  és  mintegy  7-800  birtokról  rendelkezett!  Acsády  Ignác.  Régi  magyar  bir- 
tokviszonyok, 1494-1598.  Bp.  1894.  (Értekezések  a történeti  tudományok  köréből  XVI/3.)  53-59. 

10  Gemot  Heiss:  Die  ungarischen,  böhmischen  und  österreichischen  Besitzungen  dér  Königin 
Maria  (1505-1558)  und  ihre  Verwaltung.  I — II.  Mitteilungen  des  Österreichischen  Staatsarchivs 
27(1974)  61-100.,  29(1976)  52-121.,  I.  69.,  II.  92-93. 

11  Kiadása:  Kérészy  Zoltán : Adalékok  a magyar  kamarai  pénzügyigazgatás  történetéhez.  Bp.  1916. 
161-169.  Fennmaradt  az  első  tanácsosok  esküje  is:  ÖStA  Haus-,  Hof  und  Staatsarchiv  ( = 
HHStA)  Ungarische  Aktén  (=  UA)  Fasz.  7.  Konv.  D.  föl.  51.,  53. 

12  Thomas  Fellner-Heinrich  Kretschmayr.  Die  österreichische  Zentralverwaltung.  1.  Von  Maximilian 
I.  bis  zűr  Vereinigung  dér  Österreichischen  und  Böhmischen  Hofkanzlei  (1749).  1-2.  Wien,  1907. 
(Veröffentlichungen  dér  Kommission  für  neuere  Geschichte  Österreichs  5-6.),  1/1.  68-89.,  1/2.  N° 
12. 105-106.;  Ember  Győző : Az  újkori  magyar  közigazgatás  története  Mohácstól  a török  kiűzéséig. 
Bp.  1946.  (Magyar  Országos  Levéltár  kiadványai  III.  Hatóság-  és  hivataltörténet  1.)  60-70. 

rán  jelentős  szerepet  játszó,  1522-ben  létrehozott  Alsó-ausztriai  Kamara  is  új 
instrukciót  kap.13  Ebbe  a központi  reformfolyamatba  illeszthető  a Magyar  Kama- 
ra felállítása  is.14 1.  Ferdinánd  a Magyar  Kamara  székhelyéül  Budát  jelölte  ki,  élé- 
re Gerendy  Miklós  erdélyi  püspököt,  királyi  kincstartót  állította,  melléje  négy  ta- 
nácsost rendelt,  köztük  a később  jelentős  politikai  pályát  befutó,  egészen  a 
nádori  méltóságig  emelkedő  Nádasdy  Tamást,  budai  várnagyot,  Pemfflinger  Ist- 
ván bárót,  budai  udvarbírót.  Véleményem  szerint  az  első  kamara  összetételét 
tudatosan  alakította  ki  az  uralkodó:  élére  a korábbi  rendi  főméltóságot,  a kincs- 
tartót állította,  és  mellé  olyan  tanácsosokat  rendelt,  akik  hathatósan  tudták 
támogatni,  ugyanakkor  ellenőrizni  is  munkáját.  így  nem  véletlenül  került  az  új 
hivatalba  a királyi  magánbirtokok  meghatározó  részét  elvileg  kezelő  budai  ud- 
varbíró,15 és  a jövedelmek  behajtásához  nélkülözhetetlen  katonai  erőt  elvileg 
biztosítani  tudó  budai  várnagy  se.  Az  előbbi  tisztviselő  bevonására  szintén  talá- 
lunk párhuzamot,  hiszen  az  alsó-ausztriai  uralkodói  magánjövedelmeket  kezelő 
Vizedom  ( vicedom ) is  bekerült  tanácsosként  az  Alsó-ausztriai  Kamarába,  és  emel- 
lett a pénztáros  tisztét  is  betöltötte.16  Természetesen  Pemfflinger  és  Nádasdy 
személye  is  fontos  volt.  Nádasdynak,  aki  itáliai  egyetemi  tanulmányokat  is  foly- 
tatott, királyi  titkárként  voltak  kormányzati,  közigazgatási  tapasztalatai,17 
Pemfflinger  pedig,  aki  budai  kereskedőcsaládból  származott,  kiterjedt  rokoni 
kapcsolatokkal  rendelkezett  Ausztriában  és  Magyarországon,  többek  között 
Bécsben,  Budán,  Nagyszebenben,  amelyek  révén  könnyebben  tudott  informá- 
ciókhoz jutni,  hiteleket  felhajtani.  1520-ban  Anna  királyné,  majd  1521-től  már 
I.  Ferdinánd  szolgálatában  állt,  tehát  Pemfflinger  fontos  bizalmi  embere  volt 
a királyi  párnak.18  A Magyar  Kamara  első  hivatalnokai  közé  tartozott  az  a 


13  Werner  Kögl : Die  Entstehung  dér  niederösterreichischen  Rechenkammer.  Archivalische  Zeit- 
schrift  71(1975)  26-41.;  Ottó  Bnmner:  Das  Archív  dér  Niederösterreichischen  Kammer  und  des 
Vizedoms  in  Österreichs  unter  dér  Enns  und  seine  Bedeutung  für  die  Landesgeschichte. 
In:  Jahrbuch  für  Landeskunde  von  Niederösterreich  und  Wien.  29.  1944-1948.  Wien,  1948. 
144-151. 

14  A két  volt  Jagelló-ország  pénzügyigazgatásnak  párhuzamos  szervezését  az  is  alátámasztja,  hogy 
a Cseh  Kamarának  kiadott  német  nyelvű  utasítás  és  a Magyar  Kamara  latin  nyelvű  instrukciója 
főbb  pontjaiban  megegyezik.  Vö.  I.  Ferdinánd  utasítása  a Cseh  Kamara  részére,  1527.  márc.  25. 
Prága.  Eduard  Rosenthal : Die  Behördenorganisation  Kaiser  Ferdinands  I.  Das  Vorbild  dér 
Verwaltungsorganisation  in  den  deutschen  Territorien.  Ein  Beitrag  zűr  Geschichte  des  Ver- 
waltungsrechts.  Archív  für  Österreichische  Geschichte  69(1887)  281-291. 

15  A budai  udvarbírói  hivatalra  összefoglalóan  ld.  Kubinyi  András:  A budai  vár  udvarbírói  hivatala 
1458-1541.  Levéltári  Közlemények  35(1964)  67-96. 

16  W.  Kögl:  i.  m.  34.;  O.  Bnmner  i.  m.  144-151.  A vicedom  hivatalára  ld.  Richard  Perger : Vizedom. 
In:  Historische  Lexikon  Wien.  5.  Hg.  Félix  Czeike.  Wien,  1997.  547. 

17  Nádasdyra  legújabban:  Bessenyei  József:  Nádasdy  Tamás  a politikus  és  államférfi.  In:  Nádasdy 
Tamás  (1498-1562).  Tudományos  emlékülés:  Sárvár,  1998.  szeptember  10-11.  Szerk.  Söptei  Ist- 
ván. Sárvár,  1999.  (Nádasdy  Ferenc  Múzeum  Kiadványai  3.)  9-27. 

18  Pemfflinger  István  apja,  János  budai  bíró  volt  a 15-16.  sz.  fordulóján  több  alkalommal  is.  Anyja, 
Orsolya  Jagelló  Anna  dajkája,  testvére,  Sebestyén,  Mária  királyné  főlovászmestere,  míg  leány- 
testvérei közül  Katalin  (Török  Bálint  későbbi  felesége),  és  Anna  Jagelló  Anna  királyné  komor- 
nál voltak.  Nagybátyja,  Pemfflinger  Márk  pedig  1521-től  az  erdélyi  szászok  királybírója,  Nagy- 

Kisserényi  Ferenc19  számadásmester  is,  aki  a Mohács  előtti  pénzügyigazgatásban 
alkincstartóként  működött  közre,  tehát  biztosíthatta  a folyamatos  ügymenetet. 

Az  utasítás  a kamara  elsőrendű  feladatává  tette  a Jagelló-uralkodók  kötele- 
zettségeinek, zálogosításainak  felülvizsgálatát,  ugyanakkor  előírta  a jogos  köve- 
telések rendezését  is.  A kamara  illetékességét  a rendelkezés  a magyar  király- 
ság valamennyi  területére  kiterjesztette,  tehát  Florvátországra,  Szlavóniára  és 
Erdélyre  is.  Az  instrukció  számos  olyan  előírást  tartalmazott,  amely  a kora  újko- 
ri pénzügyigazgatás  nálunk  korábban  nem  honos  alapelveit  rögzítette:  így  a ka- 
marai hivatalok  vezetőinek  a teendőit  utasításokban  kellett  rögzíteni,  előírta 
minden  hivatal  számára  a kötelező  számadásvezetést,  a hivatalnokok  mellé  el- 
lenőrök kirendelését  és  ellenszámadások  készítését.  Az  instrukció  szabályozta  a 
kifizetések,  a nyugtaadás  rendjét  és  a kamara  hatáskörébe  utalta  a várak  fenn- 
tartásának nehéz  ódiumát  is.  Az  új  pénzügyigazgatási  szerv  legtapasztaltabb  tag- 
ját, Kisserényi  Ferencet  pedig  gyakorlatilag  a könyvvizsgálói,  számvevői  felada- 
tokkal bízta  meg. 

Az  új  magyar  pénzügyigazgatási  szervet,  az  ország  első  kora  újkori  modern 
hivatalát,  mint  a fentiekből  is  kitetszik,  I.  Ferdinánd  meglévő  alapokra  építette: 
a kincstartói  intézményre,20  az  alkincstartóságra  és  a budai  udvarbíróságra.  Ezek 
kezelték  együttesen  az  állam  és  az  uralkodó  magánjövedelmeit,  az  első  kamarai 
hivatalnokok  is  ezen  hivatalokból  kerültek  ki.  Ami  új  volt:  a kollegiális  ügyinté- 
zés bevezetése  és  a pénzügyek  központosításának  előmozdítása  volt.  Ez  a kettős- 
ség: a meglévő,  Mohács  előtti  alapokra  történő  építkezés,  ugyanakkor  a modern 
elveket  figyelembe  vevő  kormányzat  kiépítése  alapvető  vonása  volt  a ferdinándi 
politikának. 

Kevés  adatunk  van  a budai  kamara  tényleges  működésére,  ezek  többnyire  a 
lehetetlen  pénzügyi  helyzetről  és  ennek  következtében  újabb  hitelfelvételekről 
tanúskodnak,  ugyanakkor  adatunk  van  arra,  hogy  Ferdinánd  megkezdte  a budai 
pénzverés  helyreállítását  és  felmérette  a harmincadokat  is.21  A kincstartó-püs- 


szeben  polgármestere,  szász  gróf,  Mohács  után  I.  Ferdinánd  egyik  legfontosabb  erdélyi  párthíve. 
András  Kubinyi : Die  Pemfflinger  in  Wien  und  Buda.  Ein  Beitrag  zu  wirtschaftlichen  und  fami- 
liáren  Verbindungen  dér  Bürgerschaft  in  den  beiden  Hauptstádten  am  Ausgang  des  Mittel- 
alters.  In:  Jahrbuch  des  Vereins  für  Geschichte  dér  Stadt  Wien.  Red.  Peter  Csendes.  Wien, 
1978.  73-86.;  Gemot  Heiss : Politik  und  Ratgeber  dér  Königin  Maria  von  Ungarn  in  den  Jahren 
1521-1531.  Mitteilungen  des  Instituts  für  Österreichische  Geschichtsforschung  82(1974) 
163-165. 

19  Gecsényi  Lajos'.  A Magyar  Kamara  tanácsosainak  összetételéről  a XVI.  században.  In:  A törté- 
nelem és  a jog  határán.  Tanulmányok  Kállay  István  születésének  70.  évfordulójára.  Szerk. 
Seifert  Tibor.  Bp.  2001.  56.;  Uő:  A döntést  előkészítő  hivatalnoki  elit  összetételéről.  A Magyar 
Kamara  vezetői  és  tanácsosai  a 16.  században.  In:  Magyar  évszázadok.  Tanulmányok  Kosáry 
Domokos  90.  születésnapjára.  Szerk.  Ormos  Mária.  Bp.  2003.  114-115. 

20  Párhuzamként  említjük  meg,  hogy  az  1527-ben  felállított  Udvari  Kamara  élére  is  a főkincstartó 
került.  W.  Kögh  i.  m.  32. 

21  A Budán  működő  kamara  ( Camera  Budensis)  által  felvett  kölcsönökre  ld.  Magyar  Országos  Le- 
véltár (=  MÓL)  Magyar  Kamara  Regisztratúrája.  Benignae  resolutiones  (=  E 21  Ben.  rés.) 
1533.  aug.  21.,  1538.  máj.  7.,  1539.  nov.  15.  Pénzverésre  Haller  János  budai  polgárnak  adott  en- 

pök,  Gerendy  szinte  a kamara  felállítása  után  elhagyta  Budát,  a tényleges  ügyin- 
tézést Pemfflingerre  és  Nádasdyra  bízta.  Segítséget  jelentett,  hogy  az  uralkodó 
1528  szeptemberében  kinevezte  kamarai  tanácsosnak  Reicherstroffer  György 
korábbi  szebeni  közjegyzőt,  királyi  titkárt.  Személyében  egy  egyetemet  végzett, 
diplomáciai  érzékkel  megáldott  szakértővel  erősödött  a hivatal.22 

Az  új  pénzügyigazgatási  szerv  - amelyet  felváltva  neveztek  kincstartóság- 
nak, illetve  kamarának  -,  azonban  csak  rövid  ideig  működhetett  Budán,  mivel 
Magyarország  fővárosa  1529  nyarán  I.  (Szapolyai)  János  kezére  került.  A koráb- 
bi szakirodalom  szerint  ez  egyet  jelentett  a kamara  megszűnésével  is.  Gecsényi 
Lajos  azonban  kimutatta,  hogy  Pemfflinger  István  és  Reicherstroffer  György 
mint  kamarai  tanácsosok  tevékenykedtek  1529  decemberében  Pozsonyban,  sőt, 
az  utóbbit  az  uralkodó  1531  elején  megbízta  az  újonnan  felállított  magyaróvári 
harmincad  megszervezésével  és  irányításával  is,  és  egyúttal  Obiister  Einnehmer- 
nek,  azaz  (kamarai)  pénztárosnak  nevezte  ki.23 1.  Ferdinánd  hivatalosan  az  1531. 
július  21-én  kiadott  utasításával  szervezte  újjá  a kamarát,  immár  Pozsony  szék- 
hellyel, ezért  a későbbiekben  igen  gyakran  említik  a hivatalt  Pozsonyi  Kama- 
raként is.  Hogy  az  intézmény  már  az  új  utasítás  kiadása  előtt  is  működött,  bi- 
zonyítja, hogy  június  közepétől  maradtak  fenn  királyi  rendeletek  a kamara  levél- 
tárában.24 A kamara  élére,  amelyet  az  ekkor  kiadott  utasítás  igazgatóságnak 
(i administratio ) nevezett,  a korábbi  tanácsos,  Pemfflinger  István  került,  aki  az 
utasítás  szerint  a „superior  et  superintendens ” címet  viselte,  míg  a melléje  rendelt 
tanácsosok  az  „administratores”  megnevezéssel  szerepelnek.  Az  instrukció  a ka- 
mara első  számú  feladatának  valamennyi  királyi  jövedelem  (arany-  és  ezüstbá- 
nyák, pénzverőkamarák,  harmincadok,  királyi  uradalmak)  kezelését  tette  meg, 
új  elemként  jelenik  meg  az  üresedésben  lévő  egyházi  javak  adminisztrálása.  Az 


gedélyt  az  uralkodó,  aki  azonban  csak  a próbaveretekig  jutott  el,  majd  Pozsonyban  folytatta  a 
munkáját.  Uo.  1531.  szept.  20.,  1532.  febr.  20.  Vö.  Huszár  Lajos'.  A budai  pénzverés  története  a 
középkorban.  Bp.  1958.  (Budapest  várostörténeti  monográfiái  20.)  117.  A harmincadok  felül- 
vizsgálatára ld.  a Magyar  Kamara  tanácsosainak  jelentését:  ÖStA  HHStA  UA  Fasz.  431a.  föl. 
20-22.  A jelentést  említi:  Gecsényi  L.  : A döntést  előkészítő  hivatalnoki  elit  i.  m.  103. 

22  Reicherstorffer  (Reichersdorffer)  bécsi  egyetemi  tanulmányai  után  1525-ben  Mária  királyné  tit- 
kára lett,  1527  nyarán  vette  át  Ferdinánd  a szolgálatába  és  nevezte  ki  titkárának,  tanácsosi  kine- 
vezése előtt  fontos  diplomáciai  szolgálatot  látott  el  a Habsburg-uralkodó  érdekében  Erdélyben 
és  Moldvában.  G.  Heiss:  Politik  i.  m.  162-163.;  Gecsényi  L.\  A Magyar  Kamara  i.  m.  56-57.;  Uő: 
A döntést  előkészítő  hivatalnoki  elit  i.  m.  103. 

23  Gecsényi  L.  \ A döntést  előkészítő  hivatalnoki  elit  i.  m.  103.:  23.  jegyzet.  Véleményem  szerint 
Reicherstorffer  nem  kamarai  pénztárosként,  hanem  harmincad-pénztárosként  működött,  ami 
persze  gyakorlatilag  ekkor  egyet  jelentett  valamennyi  királyi  jövedelem  pénztárosi  állásával.  Vö. 
MÓL  E 21  Ben.  rés.  1531.  júl.  19.  és  1538.  máj.  7.  melléklete  (1531.  febr.  4.).  Reicherstorffert 
egyébként  1537-től  újra  a Magyar  Kamara  tanácsosai  között  találjuk,  ilyen  minőségben  tünteti 
fel  az  1542.  évi  kamarai  számadás.  Ember  Győző'.  A magyar  királyi  pozsonyi  kamara  zárszám- 
adása 1542-ben.  Levéltári  Közlemények  61(1990)  67.,  84.  Az  1554.  évi  kamarai  számadás  már  a 
királyi  tanácsosok  között  említi.  A számadást  ld.  ÖStA  HKA  HFU  r.  N°  3.  Konv.  1552.  Dez.  föl. 
26-58. 

24  Az  első  ilyen  rendelet  1531.  jún.  19-én  kelt.  MÓL  E 21  Ben.  rés.  1531.  jún.  19. 

utasítás  gyakorlatilag  az  1528.  évinek  a kiegészítéseként  fogható  fel  - ami  szin- 
tén arra  utal,  hogy  nem  új  kamara  felállítása  történt  meg  és  olyan  elemeket  is 
tartalmaz,  amelyek  semmiképpen  sem  hosszú  távú  feladatoknak  számítottak. 
Összességében  a két  utasítás  kijelölte  a kamara  fő  tevékenységi  köreit:  vala- 
mennyi királyi  jövedelem  központi  igazgatását,  a befolyó  jövedelmek  pénztári 
kezelését  és  a hivatalok  ellenőrzését.25 

A Magyar  Kamara  hivatali  tevékenysége  ugyan  1531-től  állandósult,  a mű- 
ködés hatékonysága  körül  azonban  sok  probléma  adódott.  Már  az  1530-as  évek 
közepétől  több  alkalommal  kellett  rendreutasítania  Ferdinándnak  a Magyar 
Kamarát,  hogy  még  a legkisebb  hivatal  feletti  kinevezési  jogot  is  kizárólag  ő gya- 
korolja, a kamarának  csak  javaslattételi  jogosultsága  van.26  Az  uralkodó  rendsze- 
resen megrótta  a kamara  tanácsosait,  hogy  tartsák  be  az  utasításokban  szereplő 
rendelkezéseket.27  1544-ben  a király  külön  vizsgálatot  rendelt,  mert  a Magyar 
Kamara  benyújtott  számadásai  olyan  rendetlenek  voltak,  hogy  nem  lehetett 
megtudni  belőlük  világosan  a jövedelmek  kezelésének  rendjét,  ezért  megparan- 
csolta a tanácsosoknak,  hogy  haladék  nélkül  tegyék  rendbe  a számadásokat  és 
mutassák  be  az  általa  kiküldött  ausztriai  biztosoknak.28 

Nyilván  az  ilyen  és  hasonló  esetek  elkerülése  végett  nevezett  ki  I.  Ferdinánd 
több  alkalommal  is  egy-egy  német  nemzetiségű  tanácsost  a Magyar  Kamarába, 
így  az  1531.  évi  újjászervezéskor  került  a tanácsosok  közé  Wolfgang  Puchler 
(Puechler,  Püchler),  az  Udvari  Kamara  titkára,  aki  később  az  Alsó-ausztriai 
Kamara  tanácsosa  lett.29  1533-ban  egy  másik  bizalmi  emberét,  azt  a Paul  de 
Oberstein  bécsi  nagyprépostot  delegálta  az  uralkodó,  aki  korábban  császári 


25  Az  utasítások  összefoglaló  ismertetését  ld.  Kérészy  Z. : i.  m.  28-36.;  Ember  Gy. : Az  újkori  magyar 
közigazgatás  i.  m.  119-126.;  Nagy  István-F.  Kiss  Erzsébet : A Magyar  Kamara  és  egyéb  kincstári 
szervek.  Bp.  1995.  (A  Magyar  Országos  Levéltár  kiadványai  I.  Levéltári  leltárak  9.)  5-7. 

26  Vö.  I.  Ferdinánd  a Magyar  Kamarának:  Resman  Kristóf  halálával  megüresedett  pozsonyi  har- 
mincad-ellenőri  állásra  ( contrascriba  tricesimae  Posoniensis),  tisztre  Paul  Poselt  nevezi  ki,  aki  ko- 
rábban heroldként  szolgált,  magyar  és  más  nyelvekben  járatos.  Megtudta  ugyanakkor,  hogy  a 
Magyar  Kamara  Resman  halála  után  másnak  adta  a hivatalt,  ezért  Ferdinánd  figyelmezteti  őket, 
hogyha  egy  állás  megürül,  akkor  kötelesek  jelöltekkel  együtt  hozzá  fordulni,  és  ő majd  meghoz- 
za a döntést  és  a kamara  az  általa  kinevezett  hivatalnokot  köteles  elfogadni.  MÓL  E 21  Ben. 
rés.  1538.  ápr.  1.  Egy  hasonló  eset  történt  1536-ban  is,  amikor  Ferdinánd  azért  rója  meg  kama- 
ráját, mert  az  nem  engedte  működni  az  általa  kinevezett  új  somorjai  harmincadost.  MÓL  E 21 
Ben.  rés.  1536.  jún.  13. 

27  MÓL  E 21  Ben.  rés.  1533.  júl.  30.,  1533.  nov.  13. 

28  I.  Ferdinánd  a Magyar  Kamarának,  Speyer,  1544.  júl.  13.  MÓL  E 21  Ben.  rés.  ua.  dátum.  I.  Fer- 
dinánd 2 tanácsost  rendelt  ki  az  Alsó-ausztriai  Kamarából  a Magyar  Kamara  számadásainak  Po- 
zsonyban történő  felülvizsgálatára.  MÓL  E 21  Ben.  rés.  1544.  máj.  21. 

29  Puchlert  említi  az  1531.  évi  utasítás  és  szerepel  I.  Ferdinánd  1531.  évi  fizetési  rendeletében  ( sta- 
tus erogationum)  is.  ÖStA  HKA  HFU  r.  N°  2.  Konv.  1545.  föl.  116-118.  és  Vermischte 
Ungarische  Gegenstánde  (=  VUG)  48.  föl.  209-211.  1535-ben  hadi  fizetőmesterként  működött 
Magyarországon.  ÖStA  HKA  HFU  r.  N°  1.  Konv.  1535.  föl.  1-14.  Puchler  az  Alsó-ausztriai  Ka- 
mara tanácsosaként  1549  elején  hunyt  el.  ÖStA  HKA  Gedenkbücher  (=  GB)  Bd.  63.  föl.  56rv. 

tanácsos  és  titkár  volt.30  Mindketten  azonban  csak  viszonylag  rövid  ideig  tartóz- 
kodtak Pozsonyban.  1545-ben  a kamara  működésével  elégedetlen  uralkodó  kí- 
sérletet tett  arra,  hogy  saját  bizalmi  emberét  ültesse  be  oda  és  olyan  jogosítvá- 
nyokkal ruházza  fel,  amelyek  révén  gyakorlatilag  „kézi  vezérlés”  alatt  tarthatta 
volna  a kamarai  ki-  és  befizetéseket.  I.  Ferdinánd  1545  tavaszán  ugyanis  arról 
értesítette  a Magyar  Kamarát,  hogy  német  tanácsosai  közül  fog  a Magyar 
Kamarához  egy  alkalmas  személyt  kinevezni  a kamaramesteri,  azaz  a főpénztá- 
rosi munkakörbe.  A kinevezendő  hivatalnok  mellé  az  uralkodó  egy  magyar  el- 
lenőrt is  kívánt  állítani.31  A főpénztárosi  állás  létrehozását  ugyan  már  az  1528. 
évi  utasítás  előírta,  de  mindeddig  nem  szervezték  meg,  így  lehetőség  nyílt  egy 
német  tanácsos  beiktatására.  A kiszemelt  személy  nem  volt  más,  mint  a kiemel- 
kedő karriert  befutó  Philiph  Breiner  (Preiner),  aki  ekkor  az  Alsó-ausztriai  Ka- 
mara tanácsosa  volt,  majd  később  az  Udvari  Kamara  elnöki  székéig  jutott  el. 
Breiner  lényegében  Magyarország-szakértőnek  számított,  tudjuk  róla,  hogy  már 
a Mohácsot  követő  időszakban  megfordult  az  országban  és  az  intézkedést  meg- 
előző 1544.  évi  kamarai  számadás-vizsgálatra  is  őt  rendelte  ki  az  uralkodó  Po- 
zsonyba.32 I.  Ferdinánd  utasította  mind  a magyar,  mind  pedig  az  alsó-ausztriai 
kamarákat,  hogy  készítsék  el  az  új  kamaramesteri  és  ellenőri  utasításokat.33 
A rendeletnek  csak  az  Alsó-ausztriai  Kamara  tett  eleget.  Az  általuk  készített  uta- 
sítás tervezete  előírta,  hogy  Breinernek  minden  jövedelmet,  különösen  a hadi- 


30  Paul  von  Obersteinre  ld.  Gecsényi  L.  \ A Magyar  Kamara  i.  m.  57-58.;  Uő:  A döntést  előkészítő 
hivatalnoki  elit  i.  m.  104.  és  ld.  I.  Ferdinánd  fizetési  rendeletét  (1533.  nov.  13.),  ahol  Oberstein 
400  forintos  fizetéssel  szerepel  a Magyar  Kamara  tanácsosai  között.  ÖStA  HKA  HFU  r.  N°  2. 
Konv.  1545.  föl.  122-126.  és  VUG  48.  213-219.  1534-ben  még  kamarai  tanácsos,  ld.  a Magyar 
Kamara  tanácsosainak,  közöttük  Obersteinnek  1534.  nov.  17-én  kelt  elismervényét  a Baptista  de 
Gandinis  bécsi  kereskedő  felé  fennálló  tartozásokról.  MÓL  E 21  Ben.  rés.  1538.  máj.  14.  mell.  I. 
Ferdinánd  1536  nyarán  rendelte  vissza  Obersteint. 

31  I.  Ferdinánd  a Magyar  Kamarának,  Worms,  1545.  júl.  20.  ÖStA  HKA  HFU  r.  N°  2 föl.  107rv.  A 
rendelkezés  első  ismertetése:  MÓL  E 21  Ben.  rés.  1545.  ápr.  28.  vö.  Kérészy  Z. : i.  m.  59.:  1.  jegy- 
zet. 

32  Philiph  Breiner  zu  Stübing,  Fladnitz  und  Rabenstein  már  1526  őszén  járt  Magyarországon,  ami- 
kor Marx  Beck  von  Leopoldsdorf  alsó-ausztriai  kamarai  tanácsos  mellé  őt  nevezte  ki  Ferdinánd 
követnek  a Szapolyaival  folytatandó  tárgyalásokra.  Die  Korrespondenz  Ferdinands  I.  1.  Fami- 
lienkorrespondenz  bis  1526.  Bearb.  Wilhelm  Bauer.  Wien,  1912.  (Veröffentlichungen  dér  Kom- 
mission  für  Neuere  Geschichte  Österreichs  11.)  Ferdinánd  levele  Máriához,  1526.  okt.  25.  481- 
482.  p.  N°  248.  Breiner  1536-tól  1542-ig  az  alsó-ausztriai  kormány  tanácsosa,  majd  1542-től 
1545/1546-ig  az  Alsó-ausztriai  Kamara  tanácsosa  volt,  az  uralkodó  1547  elején  vette  át  az  Udva- 
ri Kamara  tanácsosának,  majd  1552-től  1556-ig,  valószínűleg  haláláig  már  kamaraelnökként  te- 
vékenykedett. 3.  Chmel:  Die  regiments-Ráthe  des  N.  Österreichischen  Regimentes.  Von  1529- 
1657.  Die  Camme-Ráthe  dér  N.  österreichischen  Cammer.  Von  1539-1606.  Notizenblatt.  Bei- 
lage  zum  Archív  für  Kunde  österreichischer  Geschichtsquellen  1(1851)  217.,  238.;  Th.  Fellner- 
M.  Kretschmayr:  i.  m.  1/1.  285.;  ÖStA  HKA  GB  61.  föl.  2v-3r.,  19rv.  Nevét  I.  Ferdinánd  után  az 
első  helyen  találhatjuk  a Magyar  Kamarának  küldött  fontosabb  rendelkezéseken,  főként  1549- 
től.  MÓL  E 21  Ben.  rés. 

33  I.  Ferdinánd  utasítása  az  Alsó-ausztriai  Kamarának,  Worms,  1545.  jún.  20.  és  a Magyar  Kama- 
rának, Worms,  1545.  júl.  20.  ÖStA  HKA  HFU  r.  N°  2.  Konv.  1545.  Konv.  föl.  107.  és  108. 

adóból  és  a harmincadból  származó  bevételeket  - az  ellenőre  jelenlétében  - 
személyesen  kell  átvennie,  a kifizetéseket  az  uralkodói  előírások  alapján  csak  ki- 
rályi parancsra  teljesíthette,  negyedévi  számadásait  pedig  az  udvari  kamarához 
lett  volna  köteles  beadni.  Ezenkívül  a Magyar  Kamara  tanácsosainak  értekezle- 
tein is  részt  kellett  vennie,  hogy  az  uralkodót  a fontos  ügyekben  tájékoztatni  tud- 
ja.34 Valószínűleg  Ferdinánd  ezen  akciója  nem  járt  sikerrel,  Breiner  ugyanis  a 
következő  év  végétől  már  az  Udvari  Kamara  tanácsosaként  tevékenykedett.  Vé- 
leményem szerint  a kísérlet  azon  bukott  meg,  hogy  a kamarai  jövedelmeket  egy- 
ből a helyszínen  utalványozták,  így  magába  a kamarába  csak  igen  csekély  kész- 
pénz futott  be.  Mindenesetre  ez  az  akció  tekinthető  a majd  I.  Miksa  (1564- 
1576)  és  I.  Rudolf  (1576-1608)  magyar  királyok  alatt  rendszeresen  megvalósuló 
német  tanácsosi  állás  előképének.35 


Kísérletek,  kudarcok  és  félsikerek  időszaka:  1531-1548 

Természetesen  I.  Ferdinándnak  és  Magyar  Kamaráiknak  a szervezeti  és  hatáskö- 
ri kérdéseknél  voltak  súlyosabb  problémái  is:  az  ország  pénzügyi  helyzetének 
stabilizálása.  I.  Ferdinánd  mint  magyar  király  ragaszkodott  elődjei  jogosítványai- 
nak maximális  kihasználásához.  Az  már  a kezdetekkor  világosan  látszott,  hogy 
az  állami  egyenes  és  rendkívüli  adóra  (dika  és  kamara  haszna),  valamint  a har- 
mincadok  jövedelmeire  támaszkodhat,  és  uralkodásának  első  felét  e két  jövede- 
lemtípus rendbetétele  kötötte  le. 

I.  Ferdinánd  főként  uralkodása  első  felében  ragaszkodott  a kamara  haszna 
rendszeres  kivetéséhez  és  behajtásához,  a gyakorlatban  azonban  ez  csak  akkor 
sikerült,  amikor  a rendek  a hadiadót  is  megszavazták.  Míg  a hadiadó  beszedésé- 
nél ugyanis  a kamarai  tisztviselők  gyakorlatilag  a megyeiekkel  működtek  együtt, 
addig  a lucrum  camerae  beszedése  egyedül  a kamarákra  hárult,  amelyek  viszont 
a saját  apparátusukkal  - a megyék  segítsége  nélkül  - képtelenek  voltak  azt  be- 
hajtani. Mivel  a két  adófajta  így  gyakorlatilag  összeolvadt,  minden  a hadiadó  ki- 
vetésén és  beszedésén  múlott.  I.  Ferdinánd  uralkodása  kezdetén  szakítani  kívánt 
a Jagellók  azon  gyakorlatával,  hogy  a banderiális  urak,  tehát  azok,  akiknek  tör- 
vényi kötelezettségük  volt  egy  saját  hadsereg  fenntartása,  saját  birtokaikon  a 
maguk  számára  beszedhették  a hadiadót.  Ez  a rendszer  súlyosan  sértette  a király 
azon  szándékait,  hogy  valamennyi  kincstári  jövedelem  felett  ő rendelkezzen. 
Ugyanakkor  a hadiadó  már  Mohács  előtt  rendi  jelleget  öltött,  megszavazása,  ki- 
vetése és  behajtása  a rendek  hozzájárulásától  függött.  Ferdinándnak  többször  el 
kellett  fogadnia  a rendi  adószedés  rendszerét,  az  országgyűlés  által  választott 
adószedők,  kincstartók  kinevezését.  Már  azt  is  sikerként  könyvelhette  el,  ha  si- 
került kamarai  képviselőt  delegálnia  a rendi  adószedők  mellé.  A rendek  több- 


34  Az  Alsó-ausztriai  Kamara  jelentése  I.  Ferdinándnak,  Bécs,  1545.  júl.  23.,  Uo.  föl.  111.,  114.  az 
utasítás  fogalmazványa:  uo.  föl.  130-131. 

35  A Magyar  Kamara  német  tanácsosaira  ld.  Gecsényi  L. : A Magyar  Kamara  i.  m. 

szőr  azt  is  kikötötték,  hogy  a beszedett  adót  az  általuk  választott  kincstartók  köz- 
vetlenül a rendek  által  felfogadott  katonaságnak  fizessék  ki.  Az  1547-ben 
meghozott  törvények  (1547:VIII.  és  IX.  te.)  például  kimondták,  hogy  a két  évre 
előre  megszavazott,  portánként  összesen  2 forintos  adóból  csak  40  dénár  jár  a 
királynak  kamara  haszna  címén,  a maradék  160  dénárt  a rendek  maguk  használ- 
ták fel  a hadak  fizetésére. 

Az  adó  kivetésében,  azaz  az  adózó  porták  összeírásában  a kamara  közremű- 
ködése volt  meghatározó,  így  a királynak  is  volt  rálátása  a hadiadóra,  különösen 
1545-1546-ban,  amikor  lehetősége  volt  Péterváradi  Balázs  kamarai  tanácsos  sze- 
mélyében országos  adópénztárnokot  ( exactor  contributionis ) állítania.  I.  Ferdi- 
nánd  csak  lépésről  lépésre  haladhatott  előre:  először  nem  az  adó  behajtása  fö- 
lötti ellenőrzést  szerezte  meg,  hanem  elérte,  hogy  megszűnjön  az  a Mohács 
előtti  rendszer,  hogy  a főurak  saját  birtokaikon  maguknak  szedhették  be  min- 
denfajta ellenőrzés  nélkül  a hadiadót.  Különösen  a Ferdinánd  fontos  híveinek 
számító  főurak  és  a főméltóság-viselők  jártak  élen  a dika  lefoglalásában,  illetve 
meg  nem  fizetésében.36  1535-ben  ezért  törvényt  (1535:XXIX.  te.)  hoztak  arról, 
hogy  lázadás  bűnébe  esik  az,  aki  saját  vagy  más  birtokán  az  adót  a jobbágyoktól 
önkényesen  behajtja.  A törvény  végrehajtása  érdekében  Ferdinánd  rendszeresen 
parancsot  adott  a főkapitányoknak,  hogy  az  engedetlenektől  erőszakkal  hajtsák 
be  az  adót.37  A Habsburg-uralkodónak  így  fokozatosan  sikerült  elérnie,  hogy 
mind  a hadiadó  felhasználásában,  mind  pedig  az  esetleges  mentesítések  kérdé- 
sében a rendek  megkerülésével  maga  tudott  dönteni.38 

A városok  által  fizetett  cenzusra  és  hadiadóra,  a taxára  valamelyest  jobban 
számíthatott  Ferdinánd,  viszont  a Buda  eleste  utáni  időszakban,  a török  hódítá- 
sok következtében  a szabad  királyi  városok  száma  is  lecsökkent:  Alsó-Magyaror- 
szágon  Pozsony,  Sopron  és  Nagyszombat,  Felső-Magyarországon  Kassa,  Bártfa, 
Lőcse,  Eperjes,  Szeben  és  Késmárk  maradt  Habsburg-kézen.  Ebbe  a körébe  tar- 


36  1534-ben  magának  Mária  királynénak  zólyomi  és  magyaróvári  kapitányai  akadályozták  meg  az 
érintett  birtokokon  a dika  beszedését  és  azt  a maguk  javára  foglalták  le.  MÓL  E 21  Ben.  rés. 
1534.  márc.  6.  1538-ban  a Vas  megyében  állomásozó  királyi  katonaság  fizetésére  kiküldött 
Andreas  Görtschacher  hadi  fizetőmester  jelentette,  hogy  a kamarai  kiküldött,  Kisserényi  Ferenc 
semmit  se  tudott  a hadiadóból  beszedni,  a főurak  pedig  a fizetetlen  katonaság  okozta  károkra, 
vagy  mentességükre  hivatkozva  nem  akarnak  fizetni.  A legérdekesebb  Thurzó  Elek  helytartó, 
I.  Ferdinánd  egyik  fő  támaszának  számító  főúr  véleménye  volt:  addig  nem  fizet,  amíg  a többi 
főúr  is  meg  nem  fizeti  a hadiadót.  ÖStA  HKA  HFU  r.  N°  1 Konv.  1538.  föl.  37-44. 

37  1546-ban  Pekry  Lajos  liptói  főispán  ellen  Liptó  megye  hadiadójának  és  Thurzó  Ferenc  nyitrai 
püspök,  a kamara  későbbi  elnöke  ellen  pedig  Nyitra  megye  adójának  visszatartása  miatt  kellett 
I.  Ferdinándnak  Katzianer  főkapitányt  kivezényelnie.  MÓL  E 21  Ben.  rés.  1546.  nov.  28.  és 
1546.  nov.  29. 

38  A hadiadóra,  a kamara  hasznára  és  a rendi  adóigazgatásra  ld.  Acsády  1. : Magyarország  i.  m. 
67-113.;  Ember  Gy. : Az  újkori  magyar  közigazgatás  i.  m.  236-241.;  Nagy  István : A magyar  kama- 
ra adóigazgatási  tevékenysége  a XVI-XVII.  században.  Levéltári  Közlemények  66(1995)  29-35. 
(A  fent  idézett  1535.  évi  te.  a Corpus  Jurisban  az  1536.  év  alatt  szerepel,  ui.  csak  ekkor  erősítette 
meg  a király  az  1535.  évi  országgyűlésen  hozott  törvényeket.)  I.  Ferdinándnak  először,  már  az 
1540-es  évektől  a felső-magyarországi  dikák  felhasználását  - különösen  Sáros,  Szepes  és  Ung 


I.  FERDINÁND  MAGYARORSZÁGI  PÉNZÜGYIGAZGATÁSI  REFORMJAI 


73 


tozott  Körmöcbánya  központtal  az  ún.  hét  alsó-magyarországi  bányaváros  is, 
ugyanakkor  új  városok  is  bekerültek  a kiváltságosok  szűk  körébe,  így  például 
1554-ben  Szakolca  is  fizetett  taxát,39  majd  az  1570-1580-as  évektől  már  olyan  vá- 
rosok is  szerepelnek  a taxát  fizető  királyi  városok  között  mint  Modor,  Trencsén 
és  Zágráb.  Innen  azonban  csak  csekély  összegek  folytak  be.  Sokkal  fontosabbak 
voltak  a városok  mint  állandó  készpénzhitelezők,  abban  az  esetben  ugyanis,  ha  a 
kamara  megszorult,  a leggyorsabban  általában  a szabad  királyi  városoktól  tudott 
kölcsönt  szerezni  a következő  év(ek)  adóinak  terhére.40 

A harmincadok  visszaváltásának  kérdése  volt  a ferdinándi  pénzügypolitika 
másik  fő  területe  az  1530-1540-es  években.41  A harmincadhivatalok  döntő  részét 
már  Mohács  előtt  elzálogosították,  de  a polgárháborús  viszonyoknak  köszönhe- 
tően is  egy  sor  harmincad  magánkézbe  került,42  és  uralkodása  kezdetén  maga 
Ferdinánd  is  kénytelen  volt  néhány  fontos  hivatalt  zálogba  adni,  így  Máriának  a 
pozsonyi,  míg  Thurzó  Eleknek  a trencséni  és  a nagyszombati  harmincadokat. 
A zálogrendszer  fő  problémája  az  volt,  hogy  a zálogbirtokostól  felvett  kölcsön- 
nek a harmincadvámból  történő  törlesztését  a király  nem  ellenőriztethette.  Az 
első  lépés  a királyi  harmincad-ellenőrök  delegálása  volt.43 

A másik  megoldás  pedig  új  harmincadok  felállítása  volt,  ezek  közül  a leg- 
fontosabbá az  1531-ben  megszervezett  magyaróvári  harmincad  vált.  Ezt  a har- 
mincadot  Ferdinánd  Máriával,  aki  a magyaróvári  uradalom  birtokosa  volt, 
egyetértésben  állította  fel,  mégpedig  a Szapolyai  kezébe  jutott  budai  és  székesfe- 
hérvári harmincadok  pótlására.  A magyaróvári  harmincad  elsőrendű  feladata  az 
volt,  hogy  az  Alföldről  Bécs  felé  felhajtott  marhák  után  szedje  be  azt  a vámot, 
amelyet  korábban  Budán  és  Székesfehérváron  szedtek  be  Ferdinánd  javára.44 


megyéknél  - sikerült  kizárólagosan  megszereznie  és  azok  kezelését  Werner  György  kamarai  ta- 
nácsosra, sárosi  kapitányra  bízta.  MÓL  E 21  Ben.  rés.  1540.  dec.  9.,  1543.  jún.  12. 

39  Szakolcára  ld.  a Magyar  Kamara  1554.  évi  számadását:  ÖStA  HKA  HFU  r.  N°  3.  Konv.  1552. 
Dez.  föl.  26-58. 

40  A városok  adóira  összefoglalóan:  Acsády  I. : Magyarország  i.  m.  113-123. 

41  Összefoglalóan  ld.  I.  m.  123-161.;  Ember  Gy.'.  Az  újkori  magyar  közigazgatás  i.  m.  205-213.;  Uő: 
Magyarország  nyugati  külkereskedelme  a XVI.  század  közepén.  Bp.  1988.  (A  Magyar  Országos 
Levéltár  kiadványai)  18-28. 

42  A Mohács  előtt  állandósult  zálogrendszernek  köszönhetően  az  egyes  uradalmak  területén  mű- 
ködő harmincadot  sokszor  az  uradalommal  együtt  zálogosították  el,  így  ha  valaki  más  szerezte 
meg  az  adott  birtokot,  akkor  az  új  (zálog)birtokos  - teljesen  jogtalanul  - már  a birtok  részének 
tekintette  a harmincadot  is.  Ezért  a Magyar  Kamara  külön  felhívta  az  uralkodó  figyelmét  a 
trencséni  és  a szakolcai  harmincadokra,  amelyek  nem  képezik  az  uradalmak  részét.  1528.  aug.  8. 
Buda.  ÖStA  HKA  HFU  r.  N°  1.  föl.  24. 

43  1531-ben  I.  Ferdinánd  Resman  Kristófot  bízta  meg  a Mária  királynénak  elzálogosított  pozsonyi 
harmincad  ellenőrzésével,  és  1534-ben  a nagyszombati  és  trencséni  harmincad  ellenőrzésére  is 
sikerült  ellenőrt  kirendelnie.  Ember  Gy.'.  Magyarország  i.  m.  25. 

44  Ember  Gy.  szerint  Máriának  is  volt  harmincadhivatala  Magyaróváron.  Ember  Gy. : Magyarország 
i.  m.  26.  Véleményem  szerint  Máriának  uradalmi  vámjai  voltak  a magyaróvári  uradalomban, 
mégpedig  Óváron,  Rajkán,  Nezsideren  és  Zurányban.  ÖStA  HHStA  Belgien.  Manuscrit  Divers 
(=  MD)  19  (3743).  Az  utóbbi  két  helyen  egyúttal  a pozsonyi  főharmincad  fiókjai  is  működtek. 
Amikor  I.  Ferdinánd  létrehozta  a magyaróvári  harmincadot,  kézenfekvőnek  tűnt  az  uradalom 

Ugyanezt  a célt  szolgálta  az  esztergomi  harmincadhivatal  1538.  évi  felállítása 
is.45 1.  Ferdinánd  igyekezett  egyre  több  harmincadot  visszaszerezni  a zálogbirto- 
kosától, először  a szlavóniai  harmincadokat  sikerült  visszaszereznie  1538-ban 
Pekry  Lajostól.  Megkönnyíthette  Ferdinánd  dolgát,  hogy  itt  csak  a harmincad- 
jövedelem  fele  volt  zálogban,  a másikat  korábban  is  a kincstár  szedte  be.  Ferdi- 
nánd ezt  a harmincadot  az  Alsó-ausztriai  Kamara  felügyelete  alá  helyezte. 

Nem  jártak  sikerrel  azonban  a Máriával  a pozsonyi  harmincad,  illetve 
Thurzó  Elekkel,  majd  özvegyével,  a Perstein  Jánoshoz  feleségül  ment  Székely 
Magdolnával  a trencséni  és  nagyszombati  harmincadok  visszaszerzéséért  folyta- 
tott tárgyalások.  Talán  éppen  ezért  I.  Ferdinánd  más  megoldáshoz  folyamodott: 
felemelte  a vámtételeket  és  a zálogbirtokosok  kezén  általában  csak  a teljes  be- 
hozatali, valamint  a kiviteli  vám  felét  hagyta  meg.  De  ez  még  így  is  nagyon  jó  üz- 
letnek számított,  hiszen  a cél  a nagyarányú  marhakivitelből  származó  haszonból 
való  részesedés  volt.46 

A magánharmincadosok  mellé  mindenhová  királyi  harmincadosokat  dele- 
gáltak, akik  a királynak  járó  rész  beszedését  ellenőrizték:  Pozsonyban  1536-tól 
biztosan,  míg  Trencsénben  és  Nagyszombaton  az  1534.  évi  megállapodás  után 
1537-től  működtek  királyi  harmincadosok.  Ezeknek  a lépéseknek  köszönhetően 
Ferdinándnak  egyre  nagyobb  harmincadjövedelemre  sikerült  szert  tennie.  Az 
1540-es  évek  közepére  fokozatosan  a királyi  hatalom  felé  billent  el  a mérleg 
nyelve  a harmincadok  esetében.  I.  Ferdinánd  az  ún.  „alsó-részeken”  - ami  alatt 
ekkor  még  az  ország  középső  részeit  és  a Dunántúlt  értették  - elhelyezkedő  har- 
mincadok élére  1543-ban  Bornemissza  Pál  tanácsost  állította  prefektusként, 


területén  lévő  vámoknál  felállítani  az  óvári  harmincad  fiókjait,  ill.  a pozsonyi  főharmincadtól  a 
magyaróvári  alá  rendelni.  A magyaróvári  harmincad  felállítására  ld.  Ferdinánd  és  Mária  közötti 
levelezést:  Die  Korrespondenz  Ferdinands  I.  Familienkorrespondenz.  3/1-3.  1531  und  1532. 
Bearb.  Herwig  Wolfram-Christiane  Thomas.  Wien,  1973-1978.  Ferdinánd  Máriának  1531.  jún. 
22.,  Prága:  N°  499.  161-164.  Mária  Ferdinándnak,  1531.  júl.  29.  Brüsszel:  N°  524.  233-238.  és  ld. 
a Magyar  Kamara  tanácsosainak  levelét  Reicherstorffer  György  és  Kotzer  Károly  magyaróvári 
prefektusoknak  és  Szombathelyi  Vitális  diák  számvevőnek  ( rationista ) 1531.  febr.  4.  MÓL  E 21 
Ben.  rés.  1538.  máj.  7.  melléklet. 

45  I.  Ferdinánd  utasítása  Cristoff  Nadler  esztergomi  harmincadosnak,  Bécs,  1535.  ápr.  3.  ÖStA 
HKA  GB  Bd.  383.  föl.  23  ab.  A harmincad  bevételeit  elsősorban  a vár  fenntartására  fordították. 
I.  Ferdinánd  1544/1545-ben  Komáromban  is  állíttatott  fel  harmincadot  hasonló  célból.  MÓL  E 
21  Ben.  rés.  1545.  júl.  13. 

46  Nem  csekély  jövedelemről  lehetett  szó,  hiszen  pl.  Mária  átlagos  évi  haszna  a pozsonyi  fő- 
harmincadból 1526  őszétől  1531  márciusáig  6954,8  Ft,  míg  1539-ig  az  éves  átlagjövedelem  7451 
Ft  volt.  Ember  Gy.:  Magyarország  i.  m.  21.:  19.  jegyzet  alapján.  A Magyar  Kamara  tanácsosai 
1545-ben  az  1527  és  1544  közötti  időszakra  8000  Ft  körülire  becsülték  Mária  éves  jövedelmét  a 
pozsonyi  főharmincadból.  ÖStA  HKA  HFU  r.  N°  2.  föl.  92-95.  A jövedelem-megosztás  után  a 
pozsonyi  harmincad  1543-1547  között  5375,5  Ft  átlagos  évi  bevételt  hozott  Máriának.  ÖStA 
HHStA  Belgien.  MD  15  (3739)  Raitungen  Wolfgang  Kremer  Einnehmer  Königin  Maria  in  Wien 
1542-1550.  A Thurzók  által  bírt  nagyszombati-trencséni  csoportból  származó  jövedelmekről 
csak  1543-1545  között  van  adatunk,  tehát  akkor,  amikor  a kiviteli  vám  felét  és  a teljes  behoza- 
talt élvezhette  a zálogbirtokos;  ekkor  éves  átlagban  7713,65  Ft  tiszta  hasznot  hajtottak  a vámok. 

majd  pedig  1545-ben  az  uralkodó  megszervezte  a pozsonyi  és  a trencséni-nagy- 
szombati  harmincadcsoport  egységes  irányítására  az  ún.  harmincad-igazgatósá- 
got.  Az  új  intézmény  névleg  a magyar  helytartótanács  és  a kamara  fennhatósága 
alatt  állt,  a gyakorlatban  önálló  hivatalként  működött.  Élére  harmincad- 
elnökként  és  felügyelőként  Sibrik  Gergely  tanácsos  került,  mellé  két-két  pénztá- 
rost és  ellenőrt  rendeltek,  ők  felügyelték  valamennyi  északnyugati  harmincad- 
hivatalt.  Ekkor  az  itt  zálogbirtokos  Thurzó  özvegye,  Perstein  Jánosné  és  Mária 
királyné  hivatalnokai  már  a korábbinál  kisebb  arányban  szedhették  be  a vámot: 
Pozsonyban  a behozatali  vám  80%-a,  míg  a nagyszombati  csoportnál  az  állatvám 
80%-a,  a trencséninél  60%-a  illette  meg  az  uralkodót.  A reformok  azonban 
mégsem  hozták  meg  a kívánt  eredményeket,  a helyzeten  csak  a harmincadok 
visszaváltásával  lehetett  volna  segíteni.47 

Ami  a pénzverő-  és  bányakamarákat  illette:  ezen  a területen  sokáig  semmi- 
lyen előrelépés  nem  mutatkozott.  A Ferdinánd  uralta  országrészben  ugyan 
egyetlen  pénzverő-  és  bányakamara  maradt,  de  ez  volt  a legjelentősebb:  a kör- 
möcbányai.  Ez  tulajdonképpen  három  részre  oszlott:  a körmöcbányai  és  a Sel- 
mecbányái alkamarákra  (röviden  kamarákra)  és  a besztercebányai  rézvállalatra, 
amelyet  a magyarországi  réztermelés  kiaknázására  az  1494-1495-ben  alapított 
Thurzó-Fugger-vállalat  hozott  létre.  A cég  1498-tól  kibérelte  a körmöcbányai 
kamarát  is.  I.  Ferdinánd  azonban  nem  rendelkezhetett  a kamara  felett,  mégpe- 
dig két  okból:  egyrészt  magát  a kamarát  a Garam-völgyi  bányavárosokkal  együtt 
1522-ben  II.  Lajos  feleségének,  Habsburg  Máriának  adományozta,  másrészt  a 
besztercebányai  rézvállalatot  még  II.  Lajostól  1526  elején  újfent  a Fuggerek 
kapták  bérbe,  amelyet  csak  a szerződés  lejártával,  1546-ban  adtak  vissza.48  A 
körmöcbányain  kívül  pusztán  az  Erdélyben  található  nagyszebeni  kamara  műkö- 
dése volt  jelentős,  amelynek  hasznát  I.  Ferdinánd  csak  uralkodása  első  két  évé- 
ben, illetve  1550-1554  között  élvezhette.49  A késő  középkorban  még  jelentős 
szatmári  aranybányavidék  kamarája,  a nagybányai  kamara  is  időnként  I.  Ferdi- 


MOL  Magyar  Kamara  Archívuma.  Archívum  famíliáé  Thurzo  (=  E 196)  Irr.  Fasc.  12.  föl. 
556-559.  Összevetésül:  a Magyar  Kamara  átlagos  évi  jövedelme  1539  és  1542  között  4224,65  Ft 
volt.  Adatok:  Acsády  1. : Magyarország  i.  m.  217.,  a Magyar  Kamara  1542.  évi  bevételeit  ld.  Em- 
ber Gy.:  A magyar  királyi  pozsonyi  kamara  i.  m.  67-68.,  75. 

47  így  pl.  az  elvileg  kincstári  kézen  lévő  stubnyai  és  rózsahegyi  harmincadokból  a jövedelmet  lefog- 
laló Podmaniczkyak  és  Dubovszky  János  Árva  vár  prefektusa  egyszerűen  kidobták  az  odaérkező 
Francisci  Tamás  harmincad-pénztárost.  ÖStA  HKA  HFU  r.  N°  2.  Konv.  1545.  Francisci  Tamás 
harmincad-pénztárnok  számadása,  (1545.  márc.  1-máj.  30.)  föl.  43-54v. 

48  A Thurzó-Fugger-vállalatra  ld.  Wenzel  Gusztáv:  A Fuggerek  jelentősége  Magyarország  történe- 
tében. Bp.  1882.  16-54.;  Max  Jansen:  Jákob  Fugger  dér  Reiche.  Studien  und  Quellén.  1.  Leipzig, 
1910.  (Studien  zűr  Fugger-Geschichte  3.)  149.,  367-373.,  377-378.;  Götz  Freiherr  von  Pölnitz: 
Jákob  Fugger.  Kaiser,  Kirche  und  Kapital  in  dér  oberdeutschen  Renaissance.  Tübingen,  1949. 
50-53.;  Peter  Katus:  Die  Fugger  in  dér  Slowakei.  Augsburg,  1999.  (Materialien  zűr  Geschichte 
dér  Fugger  2.);  G.  Heiss:  Die  ungarischen  i.  m.  II.  52-83. 

49  Obomi  Teréz:  Erdély  pénzügyei  I.  Ferdinánd  uralma  alatt  1552-1556.  Bp.  2002.  (Fons  Könyvek 
1.)  65-67. 

nánd  uralma  alatt  volt,  azonban  annak  jelentősége  nem  volt  összemérhető  a fent 
említettekével.50 

A Mátyás  király  idejében  még  komoly  hasznot  hozó  erdélyi  és  máramarosi 
sókamarákat  jórészt  Szapolyai  birtokolta  (sőt  a máramarosi  jogilag  továbbra  is 
Mária  királyné  birtokát  képezte).  A királyi  uradalmak  már  a Jagellók  idejében 
igencsak  megfogyatkoztak  és  I.  Ferdinánd  alatt  - mint  már  utaltunk  rá  - a 
Szapolyai  Jánossal  folytatott  küzdelem  során,  az  eladományozási  „verseny”  kö- 
vetkeztében tovább  apadtak.  Jellemző,  hogy  az  1530-as  évektől  az  1540-es  évek 
végéig  mindössze  két  jelentősebb  egyházi,  illetve  magánföldesúri  vár,  valamint 
uradalom  volt  I.  Ferdinánd  kezén  huzamosabb  ideig:  Esztergom  és  Sáros.51 

A királyi  bevételek  növelésére  csak  igen  korlátozott  jogi  lehetőségek  adód- 
tak. I.  Ferdinánd  ennek  ellenére  uralkodása  első  felében  egy  új  adófajta  beveze- 
tésére is  kísérletet  tett.  A magyar  rendek  mindvégig  mereven  ragaszkodtak  az 
adómentességükhöz,  Buda  1541.  évi  török  kézre  kerülése  azonban  valósággal 
sokkolta  a magyar  társadalmat,  és  ez  lehetőséget  kínált  egy  lényegében  vagyon- 
adónak tekinthető,  ugyanakkor  minden  társadalmi  réteget  érintő  adó  bevezeté- 
sére. 1542-ben  a király  javaslatára  a besztercebányai  országgyűlésen  a rendek 
megszavazták  a hatvanadnak  ( sexagesima ) nevezett  új  adót:  a nemeseknek  birto- 
kaik becsült  értékének  (örökbecsűjének)  hatvanadrészét,  az  egytelkes  nemesek- 
nek és  a városi  polgároknak  ingó  vagyonuk  értékének  szintén  hatvanadrészét 
kellett  fizetniük.  A kisebb  egyházi  javadalmasok,  akik  nem  tartottak  katonasá- 
got, évi  jövedelmük  egy  tizedét  voltak  kötelesek  fizetni.  A rendek  még  a keres- 
kedőket - és  külön  hangsúlyozottan  a Fuggereket  is  - meg  kívánták  adóztatni, 
ők  árujuk  értékének  negyvenedrészét  tartoztak  befizetni.  Az  új  adó  mintája  min- 
den bizonnyal  a német  birodalmi  rendek  által  megszavazott  Gemeine  Pfennig 
volt.  Az  intézkedéseknek  azonban  - a Német-római  Birodalomhoz  hasonlóan  - 
rendkívül  csekély  eredménye  volt,  így  a sexagesima  csak  egyszeri  vagyonadó  ma- 
radt, többször  nem  is  kísérleteztek  kivetésével.52 


Mária  királyné  magyarországi  jövedelmeinek  kérdése 

Ferdinánd  hatalmas  anyagi  gondjaira  uralkodása  kezdetén  lényegében  egyetlen 
kézenfekvő  megoldást  látott:  a húga,  Mária  királyné  által  birtokolt  javakat  kí- 
vánta saját  kezelésébe  venni.  A birtokokat  Mária  még  1522-ben  II.  Lajostól  jegy- 


50  Gustav  Gündisch : Geschichte  dér  Münzstátte  Nagybánya  [Baia  Mare/Rumánien]  in  habsbur- 
gischer  Zeit  (1530-1828.)  Numismatische  Zeitschrift  65(1932)  67-98.  és  Obonii  T.:  i.  m.  67-71. 

51  ÖStA  HKA  GB  Bd.  383.  1534-1540.,  Bd.  384.  1541-1546. 

52  Acsády  I. : Magyarország  i.  m.  69-70.  1542-ben  mindössze  27  559,75  Ft  folyt  be  a hatvanadból, 
ami  messze  elmaradt  a várakozástól.  Ember  Gy.:  A magyar  királyi  pozsonyi  kamara  i.  m.  90. 
A Gemeine  Pfennigre  és  annak  német  birodalmi  kudarcára  ld.  többek  között:  Peter  Rauscher. 
Kaiser  und  Reich.  Die  Reichstürkenhilfe  von  Ferdinánd  I.  bis  zum  Beginn  des  „Lángén  Türken- 
krieges”  (1548-1593).  In:  Finanzen  i.  m.  51-55.,  62-63. 

ajándékként  kapta  meg,  közöttük  a már  említett  körmöcbányai  kamarát  (a  hét 
Garam-völgyi  bányavárossal  és  a zólyomi  uradalommal),  Munkács  váruradal- 
mát, Diósgyőr  várát,  a máramarosi  sókamarát  Huszt  központtal.  Ezekkel  az 
adományokkal  Mária  királyné  a leggazdagabb  magyarországi  földesurak  közé 
tartozott.  I.  Ferdinánd  azonban  nemhogy  ezeket  nem  tudta  megszerezni  Máriá- 
tól, hanem  egyéb  kötelezettségei  miatt  a pozsonyi  harmincadot  és  a győri  püs- 
pökség soproni  tizedeit  is  át  kellett  engednie.  Csupán  azt  sikerült  elérnie,  hogy 
Mária  néhány  csehországi,  egyébként  nem  túl  jelentős  birtokáról  lemondott 
Anna  királyné  javára.  Mária  németalföldi  helytartósága  idején  továbbra  is  igényt 
tartott  a magyarországi  jövedelmeire,  mivel  - mint  ahogy  többször  is  hangsú- 
lyozta - Károly  csak  udvartartást  rendelt  számára,  pénzt  nem.  Az  ország  egyik 
legjelentősebb  birtokkomplexumának  bevételei  döntő  részben  kifolytak  az 
országból,  érzékeny  veszteséget  okozva  ezzel  a királyi  fiscusnak,  de  az  egész 
országnak  is.  Mária  jövedelmeit  ugyanis  Mohács  előtt  kb.  évi  40  000  magyar 
forintra  becsülték.53  Az  1530-1540-es  években  Mária  magyarországi  bevételei 
nagyságrendileg  nem  változtak,  annak  ellenére,  hogy  az  északkelet-magyaror- 
szági birtokaira  Szapolyai  tette  rá  a kezét.  A bevételkiesést  ugyanis  bőven  pó- 
tolták a már  Ferdinánd  által  átengedett  pozsonyi  főharmincad  és  a Sopron  me- 
gyei győri  püspöki  tizedek  jövedelmei  (ez  utóbbit  a magyaróvári  uradalom 
szedte  be). 


1.  táblázat 

Mária  királyné  magyarországi  és  ausztriai  birtokainak  jövedelme  1546-ban54 


Bevételek 

rajnai  Ft 

magyar  Ft 

% 

Körmöcbányai  kamara  jövedelme 

42  682 

34  145,6 

81,8 

Pozsonyi  főharmincad  jövedelme 

5 428 

4 342,4 

10,4 

Munkács  vár  bérletének  összege 

1 750 

1 400 

3,4 

Bruck  an  dér  Leitha-i  vám  és  Ungeld 

1554 

1 243,2 

3,0 

Magyaróvári  uradalom  jövedelme 

500 

400 

1,0 

Egyéb 

282 

225,6 

0,5 

Összesen 

52  196 

41  756,8 

100 

A fenti  összegből  - a királyné  magyarországi  és  ausztriai  tanácsosainak,  fa- 
miliárisainak fizetése,  a kegy  díjak,  különféle  bizottságok,  a kancellária  költségei 
és  egyéb  kisebb  kiadások  (pl.  posta)  kifizetése  után  - 38  600  rajnai  forintot 


53  G.  Heiss:  Die  ungarischen  i.  m.  I.  64.:  15.  jegyzet. 

54  Wolff  Kremer,  Mária  királyné  ausztriai  és  magyarországi  bevételei  Bécsben  működő  pénztáro- 
sának 1546.  jan.  1-dec.  31.  közötti  kimutatása.  ÖStA  HHStA  Belgien.  MD  15  (3739).  Az 
1547-1548.  évi  egyéb  kimutatások  alapján  tudni  lehet,  hogy  Mária  királynénak  a zólyomi  urada- 
lomból évente  még  további  kb.  1000  rajnai  Ft,  a magyaróváriból  a táblázatban  szereplő  összegen 
felül  1500  rajnai  Ft  jövedelme  származott,  a munkácsi  uradalom  éves  bérleti  összege  pedig  3000 
rajnai  forintot  tett  ki.  Uo. 

(30  880  magyar  Ft)  küldtek  Brüsszelbe  Máriának.  Ez  az  összeg  kb.  nyolcszorosát 
tette  ki  a Magyar  Kamara  tényleges  bevételeinek! 


Fordulat  a ferdinándi  pénzügypolitikában  (1548/1549-1564) 

I.  Ferdinánd  pénzügyigazgatási  törekvései  az  1540-es  évekig  nem  hozták  meg  a 
várt  sikert,  1548-1549-ben  azonban  lényeges  fordulat  állt  be:  szinte  egy  csapásra 
sikerült  megoldani  több  olyan  problémát,  amelyet  korábban  közel  húsz  éven  át 
eredménytelenül  igyekezett  orvosolni.  Természetesen  a megváltozott  politikai 
körülmények  hozzájárultak  a pénzügyi  sikerekhez:  V.  Károlynak  a schmalkal- 
deni  szövetség  felett  aratott  győzelme  erőteljesen  javította  I.  Ferdinánd  pozícióit 
is,  akinek  1547-1548-ban  Csehországban  is  jelentős  eredményeket  sikerült  elér- 
nie a királyi  hatalom  és  a jövedelmek  gyarapítása  területén.55  Magyarországon 
pedig  az  1549  szeptemberi  nyírbátori  egyezmény  révén  visszaszerezte  Erdélyt, 
így  I.  Ferdinánd  elérkezett  magyarországi  hatalmának  csúcsára.  A királyi  hata- 
lom megerősödése  éreztette  hatását  a pénzügyek  területén  is,  melynek  legfonto- 
sabb elemei  az  alábbiak  voltak: 

- kamarai  igazgatás  újjászervezése, 

- az  elzálogosított  jövedelmek  és  Mária  királyné  birtokainak  visszaváltása, 

- a harmincadügy  rendezése, 

- a királyi  adóigazgatás  előtörése, 

- a kincstári-királyi  uradalmak  újjászervezése, 

- mindezek  következtében  a kincstári  jövedelmek  ugrásszerű  gyarapodása. 


A Magyar  Kamara  átszervezése 
és  a területi  pénzügyi  adminisztrációk  kialakítása 

I.  Ferdinánd  1548.  december  12-én  új  utasítást  adott  ki  a Magyar  Kamara  számá- 
ra.56 Ez  az  aktus  az  I.  Ferdinánd  által  az  1530-as  évek  végétől  lefolytatott  pénz- 
ügyigazgatási átszervezések  sorába  illeszthető:  1537-ben  az  Udvari  Kamara, 
1539-ben  az  Alsó-ausztriai  Kamara,  míg  1548-ban  a magyarral  egy  időben  a Cseh 
Kamara  is  új  utasítást  kapott.  Ez  az  új  utasítás  szabta  meg  a Magyar  Kamara  mű- 
ködését, szervezetét,  hatáskörét  és  illetékességét  a 16-17.  század  folyamán.  Ettől 
kezdve  állandósult  a Magyar  Kamara  elnevezés  is.  A kamara  élén  az  elnök  állt. 
Ezt  a tisztséget  a 16.  század  során  egy  kivétellel  főpapok  töltötték  be,  akik  közül 


55  Paula  Sutter  Fichtner.  Ferdinánd  I.  Wider  Türkennot  und  Glaubensspaltung.  Graz-Wien-Köln, 
1986.  147-164.;  Alfréd  Kókler : Ferdinánd  1.  1503-1564.  Fürst,  König  und  Kaiser.  München, 
2003.  157-165.;  P.  Vorel:  i.  m.  201-204. 

56  Az  1548.  évi  utasítás  szövegét  kiadta:  Kérészy  Z. : i.  m.  172-183.,  az  utasítás  ismertetése:  48-60.; 
Ember  Gy. : Az  újkori  magyar  közigazgatás  i.  m.  126-128.;  vö.  még:  Nagy  I.-F.  Kiss  E. : i.  m.  6-23. 

többen  egyúttal  helytartók  is  voltak.57  Az  elnök  mellett  4-5  tanácsos,  1-2  titkár 
működött.  A kamarának  kialakult  a pénztári  és  a számvevői  hivatala  is.  Az  utasí- 
tás előírta  a rendszeres  napi  ülésezést  és  a határozathozatal  módját.  Lényegesen 
kiterjesztette  a kamara  hatáskörét:  a bányakamarák  és  a pénzverés  felügyeletét 
is  rábízta  (igaz,  ez  az  intézkedés  csak  igen  korlátozott  mértékben  valósult  meg), 
fontos  teendői  közé  tartozott  a háramlóit  birtokok  felkutatása  és  nyilvántartása 
is.  Ezen  uradalmak  esetében  javaslatot  kellett  tennie  az  esetleges  újraadomá- 
nyozásra  is,  de  általánosságban  a korábbi  zálogolások,  mentességek  felülvizsgá- 
latát írta  elő  az  uralkodó.  Az  új  instrukció  részletesen  szabályozta  a szám- 
adásvezetést és  általában  az  alárendelt  hivatalokkal  (harmincadok,  bánya-  és 
sókamarák)  szemben  támasztott  követelményeket.  I.  Ferdinánd  ugyan  1561-ben 
új  utasítást  bocsátott  ki  a Magyar  Kamarának,  ez  azonban  csak  kismértékben  tért 
el  az  1548.  évitől.58 

Az  átszervezés  lényegesen  érintette  a kamara  területi  illetékességét  is.  Az 
1548.  évi  utasítás  a Magyar  Kamara  hatáskörébe  sorolta  Horvátország,  Szlavónia 
és  - amennyiben  visszakerül  -,  Erdély  jövedelmeinek  kezelését  is.  A valóság 
azonban  más  volt.  így  például  a szlavóniai  és  horvátországi  jövedelmek  kezelése 
már  az  1530-as  évek  végén  kikerült  a kamara  illetékességéből,  sőt  a horvátorszá- 
gi jövedelmek  kezelésébe  egyáltalán  nem  volt  beleszólása.  Némi  hatásköre  csak 
Szlavónia  területén  érvényesült,  ahol  azonban  csak  a megyei  hadiadó  tartozott 
illetékességébe,  mivel  a legjelentősebb  helyi  jövedelmet,  a szlavóniai  harminca- 
dot  I.  Ferdinánd  1538-ban  az  Alsó-ausztriai  Kamara  alá  rendelte.  Ugyanebben  az 
évben  a király  a kamara  közvetlen  felügyeleti  jogkörét  korlátozva  Bornemissza 
Pál  királyi  titkárt  (a  későbbi  veszprémi,  majd  erdélyi  püspököt)  kinevezte  szlavó- 
niai jövedelemigazgatónak  ( secretarius  et  proventuum  nostrorum  in  regno  Sclavo- 


57  Kamarai  elnökök  1548-tól  a 16.  sz.  végéig:  Thurzó  Ferenc  nyitrai  püspök  1556-ig,  (ekkortól  egé- 
szen 1562-ig  az  Udvari  Kamara  elnöke),  Desewffy  János,  az  egyetlen  világi  elnök,  később  főud- 
varmester (1557-1561),  Újlaky  János  váci  püspök  (1561-1568),  Radéczy  István  váradi,  majd  egri 
püspök,  helytartó  (1568-1586),  Fejérkövy  István  nyitrai  püspök,  majd  esztergomi  érsek,  helytar- 
tó (1587-1596),  Szuhay  István  váci,  majd  egri  püspök,  kalocsai  érsek  (1596-1608).  Ember  Gy 
Az  újkori  magyar  közigazgatás  i.  m.  131. 

58  A Magyar  Kamarának  szóló  Bécsben,  1561.  aug.  6-án  kelt  utasítását  ld.  az  1569.  máj.  1-jén  kelt 
kamarai  utasítás  közlésében:  Theodor  Mayer.  Das  Verháltnis  dér  Hofkammer  zűr  ungarischen 
Kammer  bis  zűr  Regierung  Maria  Theresias.  Mitteilungen  für  Österreichische  Geschichtsfor- 
schung  Erg.  Bd.  9(1915)  234-256.,  vö.  Ember  Gy.:  Az  újkori  magyar  közigazgatás  i.  m.  128-130. 
Véleményem  szerint  az  új  utasítás  kibocsátására  az  1560.  évi  nagyszabású  kamara-  és  har- 
mincadvizsgálat  által  feltárt  hiányosságok  - különösen  a harmincadoknál  tapasztalt  visszaélések 
- miatt  került  sor.  Ld.  a Magyar  Kamara  új  utasításának  fogalmazványát:  ÖStA  HKA  HFU  r. 
N°  10.  Konv.  1561.  Aug.  föl.  119-139.  I.  Ferdinánd  kiegészítései  az  utasításhoz,  1561.  szept.  3. 
uo.  Konv.  1561.  Sept.  föl.  147.,  154.;  ill.  I.  Ferdinánd  utasítása  a Magyar  Kamarának  a harminca- 
dok kezelésére  1560.  szept.  4.  uo.  föl.  148-153.  Az  1560.  évi  harmincadvizsgálatra  ld.  Takáts 
Sándor:  A harmincadosok  elleni  vizsgálat  1560-ban.  Magyar  Gazdaságtörténeti  Szemle  6(1899) 
247-257.  és  Acsády  I. : Magyarország  i.  m.  136-139.,  144-148. 

niae  superintendens).59  Az  1540-es  évek  végére  a Magyar  Kamara  szinte  teljesen 
kiszorult  a horvát-szlavón  ügyek  intézéséből,  mindössze  két  megmaradt  szlavón 
megye:  Zágráb  és  Varasd  hadiadója,  és  időnként  Zágráb  és  Kapronca  városok 
cenzusa  és  taxája  felett  rendelkezett,  amely  bevételek  viszonylag  jelentéktelenek 
voltak. 

A királyi  Magyarországnak  a Szepességtől  keletre  eső  vidékein  is  hasonló 
folyamat  vette  kezdetét.  Ez  a terület,  amelyet  Felső-Magyarországnak  neveztek, 
Pozsonytól  már  olyan  messze  volt,  hogy  Habsburg-kézre  jutását  követően  külön 
kamarai  igazgatás  alá  helyezték.  Ennek  kezdetei  Werner  György60  magyar  ka- 
marai tanácsos  tevékenységéhez  köthetők,  aki  sárosi  prefektusként  Sáros  köz- 
ponttal kezelte  a Szepesség  és  Felső-Magyarország  jövedelmeit  az  1530-as  évek 
végétől.  Werner  mellé  1554-ben  a vejét,  az  egyetemet  végzett,  humanista  mű- 
veltségű Torda  Zsigmondot  nevezték  ki,  aki  mint  a felső-magyarországi  királyi 
jövedelmek  igazgatója  (proventmim  regionim  partiam  Regni  superionim  administ- 
rator)  gyakorlatilag  1555-től  már  egymaga  intézte  az  ügyeket.  Torda  Zsigmond 
székhelye  Eperjesen  volt  és  1557-től  már  segítőtársat  is  rendeltek  mellé  Pesty 
Ferenc  személyében,  aki  szintén  az  administraton  címet  kapta  meg.  Mellettük  a 
Magyar  Kamara  által  fizetett  pénztáros  és  írnok  teljesített  szolgálatot  és  ettől 
kezdve  a jövedelemkezelőség  Felső-magyarországi  királyi  jövedelmek  igazgatósága 
megnevezéssel  hivatallá  kezdett  szerveződni.  A jövedelemkezelőség  formailag  a 
Magyar  Kamara  helyi  szervének  számított,  azonban  szinte  kezdettől  fogva  önál- 
lóan működött,  a Felső-Magyarországról  származó  bevételeket  maga  szedte  be 
és  a helyi,  elsősorban  katonai  költségeket  is  maga  fizette  ki.61  Az  1560-as  évek 
közepére  azonban  nyilvánvalóvá  vált,  hogy  az  igazgatóság  önmagában  - csekély 
súlya  miatt  - képtelen  feladatának,  elsősorban  a katonai  szükségletek  előterem- 
tésének megfelelni,  de  ezen  a helyzeten  már  csak  I.  Ferdinánd  halála  után  fia, 
I.  Miksa  tudott  változtatni,  mégpedig  a kassai  székhelyű  Szepesi  Kamara  meg- 
szervezésével.62 

Az  1548.  évi  utasítás  elvileg  Erdélyt  is  a Magyar  Kamara  alá  rendelte.  Ami- 
kor 1551-ben  sikerült  I.  Ferdinándnak  Erdélyt  ténylegesen  átvennie,  mégis  más 
megoldást  választott  új  tartománya  jövedelmeinek  kezelésére.  A Szapolyaiak 
uralma,  de  különösen  Fráter  György  kormányzata  a középkori  magyar  királyi 


59  I.  Ferdinánd  instrukciója  Kubinyi  Lénárd  szlavóniai  főharmincadosnak.  1538.  szept.  28.  Linz.  Az 
utasítás  Kubinyit  Bornemissza  Pál  szlavóniai  jövedelemigazgató  alá  rendeli.  ÖStA  HKA  HFU  r. 
N°  1 Konv.  1538.  föl.  25-27.  Bornemissza  még  1544-ben  is  a szlavóniai  jövedelmeket,  így  főként 
a harmincadokat  kezelte.  MÓL  E 21  Ben.  Rés.  1544.  máj.  15. 

60  Werner  György  életrajzát  sok  hibával  ld.  Elfriede  Rensing:  Georg  Wernher  (14907-1556).  Prási- 
dent  dér  Zipser  Kammer.  In:  A Gróf  Klebelsberg  Kunó  Magyar  Történetkutató  Intézet  Év- 
könyve. Szerk.  Angyal  Dávid.  Bp.  1933.  31-58.  Vö.  Gecsényi  L.  \ A döntést  előkészítő  hivatalnoki 
elit  i.  m.  114-117. 

61  Szűcs  Jenő:  A Szepesi  Kamarai  Levéltár,  1567-1813.  Bp.  1990.  (A  Magyar  Országos  Levéltár  Ki- 
adványai I.  Levéltári  Leltárak  7.)  8-17. 

62  A Szepesi  Kamara  megszervezésére  ld.  Acsády  Ignác:  A pozsonyi  és  szepesi  kamarák,  1565- 
1604.  Bp.  1894.;  Ember  Gy.:  Az  újkori  magyar  közigazgatás  i.  m.;  Szűcs  J.:  i.  m. 

kincstartóságot  vette  mintául  a pénzügyek  igazgatására,  ezért  I.  Ferdinánd  egy 
körültekintő  vizsgálat  eredményeire  alapozva  - és  talán  a kontinuitás  érdekében 
is  - az  erdélyi  jövedelmek  kezelésére  egy  külön  adminisztrátor-kincstartó  (pro - 
ventuum  in  Transsylvania  administrator  seu  thesaurarius ) kinevezése  mellett  dön- 
tött. A választás  végül  is  Hallerkői  Flaller  Péter  szebeni  polgármesterre  esett,  aki 
1552  októberében  kapta  meg  a megbízását,  hivatali  instrukcióját  pedig  1553  júli- 
usában vette  kézhez.  Azért,  hogy  a szakszerűséget  biztosítsák,  egy  ellenőrt  állí- 
tottak Haller  mellé  és  szükségesnek  látszott  a két  legfontosabb  szakterület,  a só- 
kamarai és  a bányaügyek  intézésére  egy-egy  segédadminisztrátor  kinevezése.  Az 
adatok  alapján  úgy  tűnik,  hogy  megindult  egyfajta  - a felső-magyarországihoz 
hasonló  - erdélyi  jövedelemigazgatóság  szervezése,  azonban  szinte  mindvégig 
napirenden  volt,  hogy  a hivatalt  a Magyar  Kamarának  vessék  alá.63  A kaotikus 
politikai  és  pénzügyi  viszonyok  miatt  azonban  Haller  hamarosan  lemondott,  és 
utóda,  az  1553  végén  hivatalba  lépett  Gyalui  Vas  László64  - aki  az  erdélyi  jöve- 
delmek főigazgatója  címet  viselte  - sem  tudott  lényegi  eredményt  elérni.  I.  Fer- 
dinánd ugyanis,  várakozásaival  ellentétben,  lényegesen  kevesebb  jövedelemre 
számíthatott  Erdélyből,  mint  azt  korábban  - főként  Fráter  György  állításaira  tá- 
maszkodva - feltételezhette,  ugyanakkor  óriási  kiadásokat  jelentett  az  Erdély- 
ben állomásozó,  még  csak  nem  is  túl  jelentős  Habsburg-haderő  fizetése.  Az  er- 
délyi Habsburg-pénzügyigazgatás  azután  a politikai  adminisztráció  bukásával 
együtt  1555  őszén  megszűnt.65 


A kincstári  bevételek  fokozása 

A magyarországi  központi  pénzügyigazgatási  szerv  átszervezésével  és  a területi 
adminisztrációk  kialakulásával  egy  időben  lényeges  változások  álltak  be  a kincs- 
tári jövedelmek  struktúrájában.  A változások  katalizátora  a Mária  királynéval 
történő  megegyezés  volt:  az  1548.  március  7-én  Augsburgban  megkötött  megálla- 
podás értelmében  Mária  királyné  évi  34  000  magyar  Ft  biztosítása  és  egy  egysze- 
ri összeg,  15  000  rajnai  Ft  lefizetése,  valamint  a 200  000  forintos  kifizetetlen  ho- 


63  I.  Ferdinánd  Hallernak  adott  utasítás-kiegészítése  tartalmazza,  hogy  az  erdélyi  adminisztrátor 
köteles  negyedévenként  számadásait  benyújtani  a Magyar  Kamarához.  (1553.  márc.  22.)  Oborni 
71:  i.  m.  53.,  közölve:  N°  8.  172-173.  A Magyar  Kamara  pl.  1553  júliusában  létszámemelésre  tett 
javaslatot  arra  az  esetre,  ha  „administratio  proventuum  Transsilvaniae  ab  hac  Camera  pendere 
debebit”.  A Magyar  Kamara  I.  Ferdinándhoz,  Pozsony,  1553.  jún.  11.  előtt.  MÓL  Magyar  Ka- 
mara Regisztratúrája.  Expeditiones  camerales  (=  E 15  Exp.  cam.)  1553.  N°  föl.  195-200. 

64  Vas  László  kevésbé  számított  tekintélyesnek,  mint  Haller,  korábban  Fráter  György  familiárisa, 
1552-ben  a váradi  püspöki  jövedelemigazgatója  (adminisztrátor),  majd  pedig  a gyulai  uradalom 
udvarbírája,  1553-ban  Haller  szolgálatában  a dési  sókamara  vezetője  volt.  Életrajzi  adatai:  Ke- 
nyeres István : A temesvári  udvarbíró  utasítása  (1552).  Adalékok  az  1551/52.  évi  temesvári  és  te- 
mesközi  eseményekhez.  Fons  4(1997)  130.  és  Obomi  71:  i.  m.  123-124. 

65  Az  erdélyi  Habsburg-pénzügyigazgatásra  összefoglalóan  ld.  Oborni  T.:  i.  m.;  Ember  Gy.:  Az  új- 
kori magyar  közigazgatás  i.  m.  446-514. 

zomány  örökíthetősége  fejében  lemondott  magyarországi  és  ausztriai  birtokairól 
Ferdinánd  javára.  így  kerültek  kincstári  kezelésbe  1548  tavaszán-nyarán  Ma- 
gyaróvár, Zólyom,  Döbring,  Végles  uradalmai  és  az  alsó-magyarországi  bánya- 
városok, a körmöcbányai  és  Selmecbányái  kamara,  a pozsonyi  főharmincad.66 
Ezzel  sikerült  visszaszerezni  az  egyik  legfontosabb  harmincadhivatalt,  a magyar- 
országi  ezüst-  és  rézbányászat,  illetve  a pénzverés  központját,  az  uradalmak  ré- 
vén pedig  királyi  magánbirtokok  száma  nőtt  meg  jelentősen. 

A harmincadigazgatás  területén  ennek  köszönhetően  lényeges  változások 
álltak  be.  1549  elején  Thurzó  Elek  özvegyétől  sikerült  visszaszerezni  a trencséni 
és  nagyszombati  főharmincadokat.  Ezzel  a nyugati  és  északnyugati  országrész- 
ben minden  fontos  harmincadhely  Ferdinánd  kezére  került.  így  indokolttá  vált 
az  eddigi  igazgatási  rendszer  átszervezése  is:  az  eddigi  harmincad-igazgatóság, 
amely  a pozsonyi  és  a nagyszombati-trencséni  főharmincadok  királyi  bevételeit 
kezelte,  megszűnt.  A pozsonyi  főharmincadot  a király  az  Alsó-ausztriai  Kamara 
alá  helyezte.  A nagyszombati  harmincadcsoport  élére  ugyanakkor  1549  áprilisá- 
ban harmincad-felügyelőséget  szervezett,  míg  a trencséni  élére  a trencséni  ura- 
dalom udvarbíráját  állította,  1555-től  azonban  ez  utóbbi  két  harmincadcsoport 
közvetlenül  a Magyar  Kamara  igazgatása  alá  került.67 

Mária  birtokain  kívül  1549-től  kezdve  egy  sor  fontos  uradalom  került  kamarai 
kezelésbe.  I.  Ferdinánd  jó  néhány,  az  1530-as  években  elzálogosított  birtokot  is 
visszaváltott,  így  1545-ben  a komáromi  és  1549-ben  a trencséni  uradalmakat. 
1549-ben  a Felvidéken  Ferdinánd  csapatai  elfoglalták  a lázadó  Balassa  Menyhért- 
től és  Basó  Mátyástól  Lévát,  Csábrágot  és  Murányt.  Több  uradalmat  Ferdinánd 
úgy  szerzett  meg,  hogy  tulajdonosai  a török  veszély  miatt  pénzért  és/vagy  cserebir- 
tokért lemondtak  azokról.  így  került  kamarai  kezelésbe  egy  sor  fontos  végvár  és 
uradalma:  például  Szigetvár  1546-ban  és  Gyula  1552-ben.  Eger  vára  a jelentős  egri 
püspöki  uradalmakkal  együtt  1548-tól  részben  kincstári  kezelésbe  került,  ekkor  az 
uralkodó  a jövedelmek  egyharmada  felett  rendelkezhetett  közvetlenül,  míg  továb- 
bi egyharmad  részt  a vár  erődítésére  fordítottak,  majd  pedig  1563-tól  az  uradalom 
valamennyi  bevétele  a kamara  kezére  került.  I.  Ferdinánd  idején  indult  meg  a ka- 
marai uradalmak  igazgatási  rendszerének  teljes  modernizációja,  amely  folyamatot 
a nagy  számban  kibocsátott  uradalmi  utasításokon  lehet  nyomon  követni.68  Ferdi- 


66  Mária  királyné  birtokainak  átadására  ld.  G.  Heiss:  Die  ungarischen  i.  m.  I.  96-100.  Mária  le- 
mondott azon  birtokairól  is,  amelyekre  időközben  zálogosítások  történtek,  vagy  amelyeket  vala- 
milyen okból  nem  az  ő hivatalnokai  tartottak  kézben:  Diósgyőr,  Munkács,  Huszt  a máramarosi 
sókamarával.  Ezen  birtokokra  részletesen  ld.  G.  Heiss:  Die  ungarischen  i.  m.  II.  52-121. 

67  A harmincadigazgatás  átszervezésére  ld.  Acsády  I.  : Magyarország  i.  m.  135-151.;  Ember  Gy.  : Az 
újkori  magyar  közigazgatás  i.  m.  214-217.;  a trencséni  harmincad-felügyelőségre  ld.  Kenyeres  Ist- 
ván: Egy  nagybirtok  igazgatása  és  gazdálkodása  a 16.  században.  A trencséni  várbirtok  1543  és 
1564  között.  Levéltári  Közlemények  68(1997)  112-113. 

68  A kamarai  uradalmak  utasításainak  kiadását  ld.  XVI.  századi  uradalmi  utasítások.  Utasítások  a 
kamarai  uradalmak  prefektusai,  udvarbírái  és  ellenőrei  részére.  I — II.  Szerk.,  bev.  Kenyeres  Ist- 
ván. Bp.  2002.  (Fons  könyvek  2.) 

nánd  élt  azzal  a királyi  jogkörrel  is,  hogy  a betöltetlen  egyházi  méltóságok  birtoka- 
it kamarai  kezelésbe  vette:  így  a legnagyobb  magyarországi  uradalomegyüttes,  az 
esztergomi  érseki  birtokok  1549-1553  között  a kincstári  bevételeket  gyarapították. 
A megszerzett  uradalmak  többségére  alapozta  I.  Ferdinánd  a törökellenes  végvár- 
rendszer  és  a katonaság  ellátásának  tekintélyes  részét.69 

Az  állami  adók  területén  is  megerősödött  a királyi  hatalom,  I.  Ferdinánd 
uralkodása  38  éve  alatt  összesen  22  alkalommal  szavazták  meg  a rendek  a hadi- 
adót, és  1546-tól  már  rendszerint  kétszeres  hadiadót,  azaz  portánként  2 forintot 
ajánlottak  meg.  A rendek  általában  ragaszkodtak  azon  jogukhoz,  hogy  egyszerre 
csak  egy  évre  előre  szavazzák  meg  a hadiadót,  de  1552-től  kezdve  már  több  alka- 
lommal is  2-3  évre  előre  szavazták  meg.  Az  adó  kirovása  és  behajtása  pedig 
szinte  teljesen  kamarai  felügyelet  alá  került.70 

Ferdinánd  megerősödött  pozícióját  jelzi  az  is,  hogy  a sikertelen  hatvanad- 
adó  után  az  1550-es  évektől  kezdve  sikerrel  próbálkozott  egy  új  állami  adó  beve- 
zetésével: ez  volt  az  ún.  gratuitus  labor,  azaz  a jobbágyok  ingyenmunkája,  ame- 
lyet a rendek  általában  a hadiadóval  együtt  szavaztak  meg  és  törvényben 
határozták  meg  azt  is,  hogy  mely  vármegye  jobbágyságának  melyik  végvár  erődí- 
tési munkáin  kell  részt  vennie.  A gratuitus  labort  időnként  és  helyenként  - főként 
I.  Miksa  uralkodásától  kezdve  - engedték  pénzen  megváltani,  de  ebből  a meg- 
váltásból általában  csekély  haszna  származott  a kamarának.  Ugyanakkor  az  in- 
gyenmunka igen  fontos  volt  az  éppen  Ferdinánd  ideje  alatt  megindult  nagysza- 
bású várerődítési  munkák  során.71 


Az  Alsó-ausztriai  Kamara  magyarországi  szerepe 

A ferdinándi  reformok  eredményei  közül  a magyar  rendi  érdekeket  leginkább  az 
Alsó-ausztriai  Kamara  egyre  növekvő  befolyása  sértette,  hiszen  a szlavóniai,  ma- 
gyaróvári és  pozsonyi  főharmincadok,  a körmöcbányai  kamara  és  az  ún.  királyi 
magánbirtokok  (Magyaróvár,  Komárom,  Zólyom)  alsó-ausztriai  kamarai  igazga- 
tás alá  helyezésével  igen  jelentős  jövedelmek  nem  a magyar  hivatalokba  folytak 
be,  így  a mindig  főrendű  kamarai  elnök  révén  a rendeknek  semmi  befolyásuk 
nem  volt  ezen  jövedelmek  felhasználására.  Véleményem  szerint  ezen  intézkedé- 
seknek voltak  pénzügyigazgatási  indokai  is:  a nyugat-dunántúli  és  szlavóniai  har- 


69  A kérdéskörre  összefoglalóan  ld.  Kenyeres  István : A végvárak  uradalmainak  igazgatása  és  gaz- 
dálkodása a 16.  században.  Századok  135(2001)  1351-1412.;  Uő\  A várbirtokok  szerepe  a 16. 
századi  magyarországi  végvárrendszer  ellátásában.  Katonai  elképzelések  az  egri  és  a szatmári 
vár  fenntartására.  In:  Végvár  és  ellátás.  Szerk.  Petercsák  Tivadar-Berecz  Mátyás.  Eger,  2001. 
(Studia  Agriensia  22.)  131-181.;  XVI.  századi  uradalmi  utasítások  i.  m.;  Kenyeres  István : A ka- 
marai birtokok  igazgatása  és  gazdálkodása  a XVI.  században.  PhD-disszertáció.  Bp.  2002. 

70  Ember  Gy.:  Az  újkori  magyar  közigazgatás  i.  m.  240-241.;  Nagy  I. : i.  m.  35. 

71  Acsády  /.:  A jobbágyadózás  1564-1576-ban  i.  m.  229-236.;  Uő:  A jobbágyadózás  1577-1597-ben. 
Bp.  1896.  129-137.;  Nagy  I. : i.  m.  41-43.  A gratuitus  laborból  1571  után  befolyt  jövedelmekre  ld. 
I.  Kenyeres : Die  Finanzen  i.  m.  92.,  99-102. 

mincadoknak  az  Alsó-ausztriai  Kamara  igazgatása  alá  helyezésével  az  uralkodó 
elérte,  hogy  a magyar-osztrák  határ  két  oldalán  működő  vámhivatalok  egységes 
pénzügyigazgatás  alá  kerültek,  így  könnyebb  volt  a visszaélések  kiküszöbölése 
is.72  A nemesfémbányászat  és  a pénzverés  alsó-ausztriai  kamarai  felügyelete  pe- 
dig beleilleszthető  Ferdinánd  azon  törekvéseibe,  hogy  a pénzverést  és  az  annak 
alapját  képező  arany-  és  ezüstbányászatot  birodalmi  szinten  közvetlen  felügyelet 
alatt  kívánta  tartani.  A királyi  magánbirtokok  kérdésébe  pedig  a rendek  végül  is 
nem  kívántak  beleszólni,  tekintettel  arra,  hogy  ezeket  lényegében  már  Mohács 
előtt  uralkodói  magánjövedelemnek  tekintették. 

Azt,  hogy  Ferdinándot  a különböző  jövedelmeknek  az  országos  kamarák 
közötti  átcsatolásában  nem  „nemzeti”  érdekek  vezették,  bizonyítja,  hogy  például 
a morvaországi  handgráf  és  pénztáros  hivatalát,  amelyet  főként  a Magyarország 
felől  jövő  kereskedők  harmincadcéduláinak  ellenőrzésére  és  a vám  utólagos  be- 
szedésére hoztak  létre,  1563-ban  a Magyar  Kamara  felügyelete  alá  rendelte.73 


I.  Ferdinánd  magyarországi  bevételei 

I.  Ferdinánd  magyarországi  jövedelmeinek  megállapítása  igen  nehéz  feladatnak 
tűnik.  Mindeddig  Acsády  Ignác  becslései  álltak  rendelkezésre,  aki  az  egyes  jöve- 
delmi ágak  szerint  számította  ki  I.  Ferdinánd  magyarországi  jövedelmeit. 

Mint  a 2.  táblázatból  látható,  Acsády  szerint  a legfőbb  jövedelem  az  Al- 
só-ausztriai Kamara  által  igazgatott  bányászatból  és  pénzverésből  származott, 
míg  a hadiadó  és  a harmincad  az  ország  bevételeinek  felét  tették  ki. 

Az  alábbiakban  kísérletet  teszünk  egy  másfajta  jövedelemszámításra,  még- 
pedig a Magyar  Kamara,  a felső-magyarországi  és  erdélyi  pénzügyi  adminisztrá- 
ció számadásai  alapján.  A legfőbb  problémát  az  Alsó-ausztriai  Kamara  igazgatta 
jövedelmek  megállapítása  okozza,  mivel  a bécsi  pénzügyigazgatási  szervnek  nem 
maradtak  fenn  számadásai. 

A legtöbbet  a Magyar  Kamara  bevételeiről  tudunk,  összesen  20  évről  áll  ren- 
delkezésünkre bevételi  adat,  15  évről  pedig  a számadáskönyvek  is  fennmarad- 


72  Acsády  I.  a harmincad-igazgatóság  felszámolását,  majd  pedig  a pozsonyi  harmincad  Alsó-auszt- 
riai Kamara  alá  helyezését  egy  1548-ra  tett  nagyszabású  csalással  indokolta.  Acsády  1. : Magyar- 
ország  i.  m.  135.  A hivatkozott  forrást  azonban  Acsády  1.  tévesen  datálta  1548-ra,  az  valójában 
1544-ben  kelt,  így  a leleplezett  csalás  nem  a harmincad-igazgatóság  megszüntetésének,  hanem 
éppen  talán  létrehozásának  egyik  oka  volt.  MÓL  E 21  Ben.  rés.  1544.  jan.  8.  Véleményem  sze- 
rint a harmincad-igazgatóság  megszüntetését  (vö.  MÓL  E 21  Ben.  rés.  1549.  jan.  1.)  a megválto- 
zott jogi  helyzet  indokolta.  Ugyanakkor  úgy  véljük,  hogy  az  ún.  Edlasperg-ügynek,  amely  1548 
végén  pattant  ki  Bécsben,  és  egy  nagyszabású  harmincadcsalást  leplezett  le,  köze  lehetett  ahhoz, 
hogy  a Bécs  felé  menő  forgalmat  ellenőrző  harmincadokat  az  Alsó-ausztriai  Kamara  alá  helyez- 
ték. Az  Edlasperg-ügyre  ld.  Gecsényi  Lajos : Az  Edlasperg-ügy.  A magyar  kereskedők  bécsi  kap- 
csolatai a 16.  század  első  felében.  Történelmi  Szemle  35(1993)  279-295. 

73  Ember  Gy. : Az  újkori  magyar  közigazgatás  i.  m.  226-228.  Ugyanez  történt  1578-ban  a tescheni 
pénztárnokkal  is.  I.  m.  229. 

2.  táblázat 

Acsády  Ignác  becslése 
I.  Ferdinánd  magyarországi  jövedelmeire74 


Bevétel  Magyar  Ft 

% 

Bányászat  és  pénzverés 

150  000 

34,1 

Hadiadó  és  gratuitus  labor 

120  000 

27,3 

Harmincad 

100  000 

22,7 

Várbirtokok 

50  000 

11,4 

Városok  cenzusa  és  taxája 

10  000 

2,3 

Egyéb  jövedelmek 

10  000 

2,3 

Összesen 

440  000 

100 

Rajnai  forintban 

550  000 

tak.  A mellékelt  diagramon75  is  jól  látszik,  hogy  a kamara  jövedelmei  az  1530-as 
évek  végén,  az  1540-es  évek  elején  gyakorlatilag  jelentéktelenek  voltak:  3-5000 
Ft  között  mozogtak.  Az  alacsony  bevételeket  azzal  is  magyarázhatjuk,  hogy  a 
megyék  hadiadóját  ekkor  még  nem  a kamara  adminisztrálta,  hanem  a rendek 
kezelték.76  Rendszeres  adatokkal  azonban  csak  az  1540-es  évek  végén  végrehaj- 
tott reformok  utáni  időszakból  rendelkezünk:  ekkortól  nagyságrenddel  nagyobb 
bevétel  folyt  be  a kamarához:  180-190  000  Ft  körüli  összegek.  Az  1550-es  évek 
közepétől  ugyan  a kamara  bevételei  folyamatosan  csökkentek,  és  Ferdinánd 
uralkodása  végén  50-90  000  Ft  körüli  összegeket  adminisztráltak.  Tegyük  rög- 
tön hozzá:  1551-ben  és  1560-1563  között  a rendek  nem  szavazták  meg  a kamara 
egyik  legnagyobb  bevételét  jelentő  hadiadót,  ez  érzékeny  bevételkiesést  jelen- 
tett. I.  Ferdinánd  uralkodásának  utolsó  évében  azonban  újfent  jelentős  bevétele- 
ket sikerült  adminisztrálni. 

A 3.  táblázat  jól  szemlélteti,  hogy  mely  jövedelmek  játszottak  jelentős  szere- 
pet a kamara  bevételei  között.  Mint  az  adatokból  is  kitűnik,  a kamara  legjelen- 
tősebb jövedelme  a harmincadokból  és  a hadiadóból  származott,  a két  tétel 
együttesen  a vizsgált  nyolc  év  (1555-1562)  összbevételének  87%-át  képezték. 


74  Acsády  I. : Magyarország  i.  m.  162-173.,  táblázat:  171. 

75  Adatok:  1539-1541:  Acsády  I.:  Magyarország  i.  m.  217.;  1542:  Ember  Gy.\  A magyar  királyi  po- 
zsonyi kamara  i.  m.  68.  1549-1563  közötti  nettó  bevételek:  Valentin  Ernleutner  kamarai  szám- 
vevő kimutatása  a Magyar  Kamara  bevételeiről  és  kiadásairól  1549-1571.  ÖStA  HKA  HFU  r. 
N°  32.  Konv.  1576.  Juli.  föl.  124-133.  1549.  évi  és  1555-1562  közötti  számadások:  Ember  Győző'. 
A magyar  királyi  kamara  pénzbeli  bevételei  és  kiadásai  1555-1562.  Századok  116(1982)  514- 
520.;  Uő:  Einnahmen  und  Ausgaben  dér  Ungarischen  Königlichen  Kammer  in  den  Jahren 
1555-1562.  Acta  Historica  Academiae  Scientiarum  Hungaricae  28(1982)  10-16. 

76  Jellemző,  hogy  a Magyar  Kamara  1542.  évi  zárszámadásában  5269,03  forintot  tüntetett  fel  bevé- 
telként, amelynek  90%-a  a harmincadokból  folyt  be.  Ugyanekkor  a rendek  által  kezelt  hadiadó- 
ból és  az  ekkor  megszavazott  hatvanadadóból  71  142,07  Ft  folyt  be  a rendi  adószedőkhöz.  Em- 
ber Gy .:  A magyar  királyi  pozsonyi  kamara  i.  m.  67-68.,  90. 


86 


KENYERES  ISTVÁN 


3.  táblázat 

A Magyar  Kamara  bevételei  1555-156277 


Magyar  Kamara  bevételei  1555-1562 

Összbevétel  1555-1562 

Éves  átlag 

% 

Harmincad 

468  295,99 

58  537,00 

61,4 

Hadiadó 

195  394,60 

24  424,32 

25,6 

Királyi  városok  taxája  és  cenzusa 

21  115 

2 639,38 

2,8 

Kincstári  uradalmak  jövedelme 

18  110 

2 263,75 

2,4 

Kölcsönök 

14  776 

1 847,00 

1,9 

Az  Udvari  Kamarától  katonai  célra 

14  633,33 

1 829,17 

1,9 

Egyebek 

3 966,62 

495,83 

0,5 

Posztókereskedés  haszna 

1 887,81 

235,98 

0,2 

Tizedbérletek  haszna 

552,52 

69,07 

0,1 

Előző  évi  maradvány 

23  484,42 

2 935,55 

3,1 

Összesen 

762  216,28 

95  277,04 

100 

A tizedbérletből  származó  haszon,  amely  a kimutatás  szerint  szintén  rendkívül 
csekély  volt,  már  más  megítélés  alá  kell,  hogy  essen.  Ugyanis  a kamara  legtöbb- 
ször az  általa  bérelt  tizedeket  különböző  végvárak  fenntartására  fordította,  és 
ilyen  esetekben  a tizedből  befolyt  jövedelmeket  a végvárak  uradalmainak  szám- 
adáskönyveibe vezették  be,  ezért  a kamarai  kimutatásokban  csak  elvétve  talá- 
lunk tizedbérletből  származó  bevételeket. 

Ugyanez  vonatkozik  a kincstári  kezelésben  lévő  uradalmak  és  az  üresedésben 
lévő  egyházi  birtokok  jövedelmeire  is,  mivel  ezeket  helyben  használták  fel,  fő- 
ként a katonaság  fizetésére  és  élelmezésére,  így  ha  a kiadásokon  felül  maradt 
még  valami,  akkor  csak  azt  fizették  be  a kamara  pénztárába.  Az  1540-1550-es 
években  igen  jelentős  bevételekkel  rendelkező  uradalmakat  szerzett  meg  I.  Fer- 
dinánd,  ezért  ezek  jövedelmeit  feltétlenül  figyelembe  kell  vennünk.  Flozzá  kell 
tennünk,  hogy  az  alábbi  táblázatban  nem  szerepel  minden  fontosabb  királyi  ura- 
dalom, csupán  azok,  amelyek  bevételeiről  I.  Ferdinánd  uralkodásának  1550-es 
éveiből  valamilyen  információval  rendelkezünk,  így  például  hiányoznak  a szinte 
az  egész  dél-dunántúli  és  kelet- szlavóniai,  Dráván  túli  török  hódoltságot  meg- 
adóztató Szigetvár  bizonyára  jelentős  bevételei  is.  Több  uradalom  esetében  (így 
pl.  Eger)  pedig  tudható,  hogy  egy-két  évtized  múlva  jelentősen  gyarapodtak  jö- 
vedelmeik.78 (4.  táblázat) 

A felső-magyarországi  jövedelemkezelőségre  vonatkozóan  kevés  adat  áll  ren- 
delkezésre. Fennmaradt  azonban  egy  olyan  számadás,  amely  formailag  a sárosi 
uradalom  számadáskönyve,  viszont  tartalmazza  a Werner  György  sárosi  prefek- 
tus által  Felső- Magyarországról  1550-1554-ben,  jórészt  háborús  viszonyok  kö- 
zött beszedett  bevételeket.  (5.  táblázat) 


77  Adatok:  Ember  Gye.  A magyar  királyi  kamara  i.  m.  521.;  Uő:  Einnahmen  i.  m.  17. 

78  Az  uradalmak  bevételeire  összefoglalóan:  Kenyeres  I. : A kamarai  birtokok  i.  m.  187-295. 

4.  táblázat 


Kincstári  uradalmak  és  üresedésben  lévő  egyházi  javak  bevételei79 


Uradalmak 

Magyar  Ft 

% 

Esztergomi  érsekség  (1550-1551  pénz  és  termény) 

45  611 

45,7 

Gyula  (1557  - rendes  és  rendkívüli  pénzbevételek) 

30  754 

30,8 

Egri  püspökség  pénzbevételeinek  2/3-a  (1548-1550) 

8 170 

8,2 

Léva  (1551  - pénz  és  termény) 

8 058 

8,1 

Trencsén  (1551-1553  pénz  és  termény) 

5 768 

5,8 

Murány  (1552-1554  pénz) 

1524 

1,5 

Összesen 

99  885 

100 

5.  táblázat 

Werner  György  sárosi  prefektus  által  kezelt  felső-magyarországi  bevételek 

(1550-1554)80 


Felső-magyarországi  jövedelmek  1550-1554 

Összbevétel 

Éves  átlag 

% 

Hadiadó 

64  414 

12  882,8 

63,2 

A Magyar  és  az  Udvari  Kamara  támogatása 

19  912 

3 982,4 

19,5 

Máramarosi  és  egyéb  sókamarai  hivatalok 

7 426 

1 485,2 

7,3 

Harmincadok 

4 528 

905,6 

4,4 

Szabad  királyi  városok  cenzusa 

3 650 

730 

3,6 

Sáros  uradalmának  bevételei 

1 107 

221,4 

1,1 

Tizedbérlet  haszna 

961 

192,2 

0,9 

Összesen 

101  998 

20  399,6 

100 

79  Adatok:  Gyula,  1557.  évi  kimutatás  a váruradalom  jövedelmeiről,  ÖStA  HKA  HFU  r.  N°  11. 
1564.  föl.  162-165.,  Esztergomi  érsekség:  1550.  és  1551.  évi  kamarai  jövedelembecslés  átlaga, 
MÓL  Magyar  Kamara  Archívuma.  Városi  és  kamarai  iratok  ( = E 554  Vár.  és  kam.  ir.)  Föl.  Lat. 
2167.  N°  1.  föl.  72-77.  Eger:  1548.  júl.  20-1550.  dec.  31.  közötti  számadások  alapján  (a  püspököt 
illető  egyharmad  rész  levonása  után),  MÓL  E 554  Vár.  és  kam.  ir.  Föl.  Lat.  2128.  I.  föl.  1-97. 
Föl.  Lat.  1180/a.  föl.  492-690.  Föl  Lat.  1180/b/III.  föl.  1-130.  Trencsén:  Kenyeres  /.:  Egy  nagybir- 
tok i.  m.  140-142.  Léva:  XVI.  századi  uradalmi  utasítások  i.  m.  365-366.;  Murány:  Sarusi  Kiss 
Béla : A murányi  vár  élelemellátása  a 16.  század  második  felében.  In:  Végvár  i.  m.  272.  alapján. 

80  Adatok:  Gall  Sonnebrodt,  Werner  György  fizetőmesterének  és  számvevőjének  számadása  Sáros 
uradalmának,  valamint  a felső-magyarországi  részek  jövedelmeiről,  1550-1554.  MÓL  E 554 
Vár.  és  kam.  ir.  Föl.  Lat.  1314. 

Az  uralkodói  jövedelmek  nem  egységesen  és  minden  évben  folytak  be.  A leg- 
jelentősebb a valamennyi  évben  beszedett  hadiadó  volt,  amely  a jövedelmek  kö- 
zel kétharmad  részét  tette  ki.  Ezek  sem  folytak  be  valamennyi  megyéből  minden 
évben.81  A második  legjelentősebb  jövedelmi  forrás  a Magyar  Kamara  és  az  Udva- 
ri Kamara  által  folyósított  támogatás  volt.  A többi  bevétel  kisebb  szerepet  ját- 
szott, így  a sókamarák,  sóhivatalok  bevételei,82  amelyek  csak  egy  évben  álltak  ren- 
delkezésre, a harmincadok  szintén  csekély  bevételei  és  a felső-magyarországi 
szabad  királyi  városok  adói.83  A számadás  egyúttal  az  igazgatási  központ,  és  egy- 
ben kincstári  uradalom.  Sáros  várbirtokából  befolyt  jövedelmeket  is  feltünteti. 

Az  erdélyi  jövedelmekről  még  kevesebbet  tudunk,  pusztán  Haller  Péter  1552. 
október  21-1553.  október  21.  évi  kincstartói  számadása  áll  rendelkezésünkre. 


6.  táblázat 

I.  Ferdinánd  nettó  erdélyi  bevételei  1552/155384 


Bevételtípus 

Magyar  Ft 

% 

Szászok  cenzusa 

27  916,75 

31,6 

Hadiadó 

24  825,06 

28,1 

Török  adó 

23  382,32 

26,5 

Sókamarák 

5 590 

6,3 

Huszadok  árendái 

4 382,88 

5,0 

Pénzbeváltás,  pénzverés  haszna 

2 144,92 

2,4 

Egyházi  javak 

55 

0,1 

Összesen 

88  296,93 

100 

A legjelentősebb  bevétel  a szászok  által  a királynak  fizetett  évi  egyenes  adó, 
a cenzus  volt.  A hadiadó  és  az  1553-ban  kivetett  török  adó  (amit  a török  szultán- 
nak fizetendő  ajándékra  szavaztak  meg),  mint  rendkívüli  adók  az  éves  bevétel 
több  mint  felét  tették  ki.  Erdélyben  a huszadok  a korábbi  magyarországi  viszo- 
nyoknak megfelelően  zálogban  voltak,85  míg  a jelentős  sóbányákból,  illetve  az 


81  1550-1554  között  adót  fizető  megyék:  Zemplén,  Ung,  Bereg,  Abaúj,  Sáros,  Szepes,  Torna,  Bor- 
sod, Gömör.  Csak  1552-ben  adót  fizető  megyék:  Szatmár,  Szabolcs,  Közép-Szolnok,  Kraszna, 
Ugocsa,  Máramaros. 

82  Az  akkor  még  I.  Ferdinánd  kezén  lévő  máramarosi  sókamara,  ill.  a kassai,  tokaji  és  kisvárdai  só- 
kamarai hivatalok. 

83  Kassa,  Eperjes,  Bártfa,  Lőcse,  Késmárk,  Homonna,  Sztropkó,  Lubló  harmincadhivatalai  és  Kas- 
sa, Bártfa,  Eperjes,  Lőcse,  Szeben  városok  adói. 

84  Oborni  71:  i.  m.  111-112.  közölt  táblázat  alapján.  Haller  Péter  erdélyi  kincstartói  számadásának 
kiadását  ld.  i.  m.  N°  10.  196-243.  Az  összesítésből  kihagytam  a hadi  fizető  mester  által  az  erdélyi 
hadaknak  kifizetett  9282  forintot,  amit  Haller  számadásában  bevételként  tüntetett  fel,  ám  nyil- 
vánvalóan nem  erdélyi  jövedelemről  van  szó. 

85  A három  erdélyi  huszadhivatalt  (Beszterce,  Nagyszeben  és  Brassó)  általában  maguk  a városok 
bérelték,  ekkor  kivételesen  a szebenit  és  a brassóit  Haller  kincstartó  vette  árendába.  Az  erdélyi 
huszadügyre  összefoglalóan:  Ember  Gy. : Az  újkori  magyar  közigazgatás  i.  m.  446-458.  és  Obomi 
T.:  i.  m.  94-97. 

aranybányászatból  és  pénzverésből  meglepően  csekély  haszon  származott.  Mint 
látható,  I.  Ferdinánd  legfőbb  pénzügyi  támasza  az  erdélyi  szászság  volt,  hiszen 
az  általuk  fizetett  cenzus,  hadiadó  és  török  adó  a bevételek  58%-át  tették  ki. 

Az  Alsó-ausztriai  Kamara  magyarországi  jövedelmeit  kamarai  számadások 
hiányában  igen  nehéz  megállapítani,  az  alábbiakban  különféle  részadatokra  tá- 
maszkodva teszünk  kísérletet  a jövedelmek  megállapítására. 


7.  táblázat 

Az  Alsó-ausztriai  Kamara  által  kezelt  magyarországi  jövedelmek  (becslés)86 


Bevételek 

Rajnai  Ft 

% 

Körmöcbányai  kamara  nettó  bevétele  (1564) 

113  306 

37,3 

Besztercebányai  rézvállalat  nettó  bevétele  (1550) 

76  510 

25,2 

Pozsonyi  főharmincad  1549-1554  közötti  átlagos  bevétele 

42  654,33 

14,0 

Magyaróvári  főharmincad  (1545) 

39  730 

13,1 

Szlavóniai  főharmincad  (1559) 

27  396 

9,0 

Magyaróvári,  komáromi  és  zólyomi  uradalom 

4 043 

1,3 

Összesen 

303  639,3 

100 

Magyar  forintban 

242  911,5 

A fenti  jövedelmek  alapján  az  alábbiakban  összegezhetjük  I.  Ferdinánd  ma- 
gyarországi bevételeit  hatalma  csúcsán,  az  1550-es  évek  első  felében: 

8.  táblázat 


I.  Ferdinánd  magyarországi  bevételei  az  1550-es  évek  első  felében 


Bevétel 

Magyar  Ft 

% 

A Magyar  Kamara  átlagos  évi  bevétele  (1549-1554) 

154  231,57 

25,6 

A felső-magyarországi  jövedelmek  éves  átlaga  támogatások 
nélkül  (1550-1554) 

16  417,2 

2,7 

Az  erdélyi  jövedelmek  támogatások  nélkül  az  1552/1553.  évi 
számadás  alapján 

88  296,93 

14,7 

Kincstári  és  üresedésben  lévő  egyházi  uradalmak  bevételei 

99  885,14 

16,6 

Az  Alsó-ausztriai  Kamara  által  kezelt  magyarországi 
jövedelmek  (becsléssel) 

242  911,5 

40,4 

Összesen 

601  742,30 

100 

Rajnai  forintban 

752  177,9 

86  Adatok:  körmöcbányai  kamara,  besztercebányai  vállalat:  Acsády  /.:  Magyarország  i.  m.  163-164.; 
pozsonyi  főharmincad  filiáléi  Pozsony  nélkül:  Znnányi  Vera-Harald  Prickler : Konjunktúra  és  de- 
presszió a XVI-XVII.  századi  Magyarországon  az  ártörténet  és  a harmincadbevételek  tanúságai 
alapján.  Kitekintés  a XVIII.  századra.  Agrártörténeti  Szemle  16(1974)  101.  ( H . Prickler  adatai); 
magyaróvári  főharmincad:  Havaid  Prickler:  Das  Volumen  des  westlichen  ungarischen  Aussen- 
handels  vöm  16.  Jahrhundert  bis  1700.  In:  Die  wirtschaftlichen  Auswirkungen  dér  Türken- 

Ezek  a jövedelmek  mintegy  40%-kal  haladják  meg  az  Acsády  által  feltétele- 
zett bevételi  összegeket.  Ebben  az  időszakban  I.  Ferdinándnak  sikerült  az  ország 
területének  kb.  kétharmadát  kézben  tartania,  és  az  1540-es  évek  végén  végrehaj- 
tott reformoknak  köszönhetően  pedig  strukturálisan  is  sikerült  növelni  a bevéte- 
leket. 

Természetesen  a törökök  1552.  évi  hódításai  (Temesvár  a Temesközzel, 
Szolnok  az  Alföld  középső  részével),  valamint  Erdély  1555.  évi  elvesztése  után 
ezek  a jövedelmek  jelentősen  visszaeshettek,  legalább  mintegy  20%-kal.  További 
jelentős  bevételkiesést  jelentett,  ha  a rendek  nem  szavaztak  meg  hadiadót,  mint 
például  I.  Ferdinánd  uralkodásának  vége  felé,  ekkor  évente  legalább  mintegy 
50  000  Ft  kiesésével  számolhatunk.  Összegezve  tehát,  I.  Ferdinánd  magyarorszá- 
gi bevételei  a legjobb  években  elérhették  a 600  000  Ft  körüli  összeget  (tehát 
annyit,  amennyit  Mátyás  óta  senkinek  sem  sikerült  behajtania),  de  a legrosszabb 
években  is  a 400  000  Ft  körüli  összegre  tehetőek.  Érdekes,  hogy  I.  Ferdinánd 
utódai  közül  I.  Miksának  sikerült  meghaladnia  (642  000  Ft),  míg  I.  Rudolfnak 
majdnem  elérnie  (550  000  Ft)  elődjük  jövedelmeit  - jóval  kisebb  terület  birtoká- 
ban. Ebben  azonban  szerepet  játszott  az  is,  hogy  I.  Ferdinánd  gyakorlatilag  ál- 
landó háborús  viszonyok  között  produkált  ennyi  bevételt,  és  a ferdinándi  refor- 
mok közül  jó  néhány  csak  évtizedekkel  később  hozta  meg  gyümölcsét  - így  pl.  a 
magyarországi  marhakereskedelem  hasznát  lefölöző  harmincadrendszer,  vagy  a 
tizedrendszerre  alapozott  kincstári  uradalmak.87 

Miután  I.  Ferdinánd  valamennyi  jövedelmét  legfeljebb  2 000  000  rajnai  fo- 
rintra becsülik  (1  600  000  magyar  Ft),88  ennek  az  összegnek  a magyarországi  jö- 
vedelmek legrosszabb  esetben  is  negyedét,  míg  jobb  esetben  kb.  egyharmadát 
tették  ki.  A fentiek  alapján  nagy  bizonyossággal  állítható,  hogy  I.  Ferdinándnak 
valamennyi  tartománya,  országa  - ne  feledjük,  pénzügyigazgatásilag  ekkor  Alsó- 


kriege.  Hrsg.  Othmar  Pickl.  Graz,  1971.  (Grazer  Forschung  zűr  Wirtschafts-  und  Sozialge- 
schichte  1.)  134.:  5a.  jegyzet;  szlavóniai  főharmincad:  Othmar  Pickl : Die  Auswirkungen  dér 
Türkenkriege  auf  den  Handel  zwischen  Ungarn  und  Italien  im  16.  Jahrhundert.  In:  Die  wirt- 
schaftlichen  i.  m.  107.;  Magyaróvár  (1547),  Komárom  (1553/1554)  nettó  jövedelme:  Kenyeres  I.  : 
A kamarai  birtokok  i.  m.  256-257.,  261.;  Zólyom:  ÖStA  HHStA  Belgien.  MD  15  (3739). 

87  A Habsburgok  16.  századi  magyarországi  bevételeire  összefoglalóan:  I.  Kenyeres'.  Die  Finanzen 
i.  m.  97-115. 

és  Felső-Ausztriára,  Csehországra  és  1554-től  Sziléziára  volt  felosztva  a biroda- 
lom - közül  Magyarországról  származott  a legtöbb  jövedelme! 

Itt  most  nincs  lehetőségünk  a magyarországi  kiadások  bemutatására,  hang- 
súlyoznunk kell  azonban,  hogy  bármilyen  jelentős  jövedelme  is  származott  Fer- 
dinándnak  Magyarországról,  az  a kiadásokat  semmiképpen  sem  fedezhette.  A 
török  elleni  védelem  költségei  Ferdinánd  uralmának  vége  felé  már  az  1 000  000 
rajnai  forintot  (800  000  Ft)  is  elérték,  a bevételek  pedig  - igaz  csak  átmenetileg 
- 400  000  magyar  forintra  csökkentek.  Ugyanakkor  tudjuk,  hogy  legjobb  esetben 
is  a hazai  bevételek  50%-át  fordították  hadi  kiadásokra,89  így  az  óriási  hiányt  az 
örökös  tartományokból,  a cseh  korona  országaiból  és  a német-római  birodalmi 
rendek  segélyeivel,  és  a hitelállomány  növelésével  tudták  úgy-ahogy  pótolni.90 

A Magyar  Kamara  nettó  bevételei  I.  Ferdinánd  uralma  idején 


89  Kenyeres  /.:  A várbirtokok  i.  m.  137-138.;  Uő:  Die  Finanzen  i.  m.  116-120. 

90  I.  Ferdinánd  halálakor  fiaira  12  342  787  rajnai  Ft  adósságot  „hagyott".  P.  Rauscher.  Zwischen 
Standén  i.  m.  220-231.;  Uő:  Kaiser  i.  m.  46.  A német-római  birodalmi  segélyre  ld.  Maximilian 
Lanzinner:  Friedensicherung  und  politische  Einheit  des  Reiches  unter  Kaiser  Maximilian  II. 
(1564—1576).  Göttingen,  1993.  (Schriftenreihe  dér  Historischen  Kommission  bei  dér  Bayeri- 
schen  Akademie  dér  Wissenschaften  45.)  350-357.,  449-510.,  525-527.;  P.  Rauscher.  Kaiser  i.  m. 
A végvár-rendszer  külföldről  történő  finanszírozására  ld.  Pálffy  Géza:  A törökellenes  határvé- 
delmi rendszer  fenntartásának  költségei  a 16.  század  második  felében.  In:  Végvár  i.  m.  202-209.; 
Uő:  Dér  Preis  für  die  Verteidigung  dér  Habsburgermonarchie:  Die  Kosten  dér  Türkenabwehr 
in  dér  zweiten  Hálfte  des  16.  Jahrhunderts.  In:  Finanzen  i.  m.  34-39. 

THE  FINANCIAL  ADMINISTRATIVE  REFORMS  AND  REVENUES  OF 
FÉRD  IN  AND  I IN  HUNGARY 

The  article  is  the  first  attempt  since  the  basic  work  by  Ignác  Acsády  (Magyarország 
pénzügyei  I.  Ferdinánd  uralkodása  alatt,  1526-1564  [Hungary’s  finances  during  the 
reign  of  Ferdinánd  I],  Budapest,  1888)  to  outline  Ferdinánd  I’s  financial  administrative 
activities  in  Hungary  and  to  estimate  State  revenues  during  his  reign.  In  the  long  term 
Ferdinánd  I could  keep  only  a part  of  the  country  under  his  reign,  and  by  the  end  of 
his  reign  he  was  in  possession  of  less  than  one-third  of  the  territory  of  the  medieval 
kingdom  of  Hungary,  a fact  that  alsó  determined  the  size  of  State  incomes.  The 
Habsburg  ruler  attempted  to  establish  a financial  administration  in  line  with  the 
demands  of  the  early  modern  period,  by  establishing  the  Hungárián  (Royal)  Chamber 
in  1528.  The  initial  reforms,  however,  did  nőt  lead  to  results  fór  somé  time,  because  a 
decisive  part  of  the  treasury  incomes  was  borrowed  (e.g.  the  “tricesima”  or  customs 
duties,  the  chambers  of  mines  and  mintage)  or  had  been  offered  up  fór  sale  (treasury 
estates),  while  the  Hungárián  Estates  had  acquired  the  right  to  dispose  of  the 
extraordinary  tax  (or  subsidy),  which  in  the  Middle  Ages  was  still  the  most  important 
source  of  revenue  fór  the  State.  An  additional  factor  was  that  the  Hungárián  Chamber 
proved  insufficiently  effective  at  the  outset.  In  the  1530s  and  1540s,  Ferdinánd  I 
attempted  on  several  occasions  to  reform  the  chamber  administration;  he  wished  to 
acquire  influence  over  the  subsidy  and  recover  the  tricesima.  In  1548/1549  there  was  a 
significant  change  in  Ferdinand’s  financial  policy,  leading  to  a dramatic  increase  in 
revenues.  An  important  aspect  of  this  was  the  reform  of  the  Hungárián  Chamber  (in 
1548)  and  the  introduction  of  régiónál  financial  administrative  bodies  (fór  Slavonia, 
Upper  Hungary  and  Transylvania)  and  the  greater  role  played  within  Hungary  by  the 
Chamber  of  Lower  Austria.  It  was  then  that  he  managed  to  redeem  the  borrowed 
tricesima  and  the  levying  and  collection  of  the  subsidy  alsó  feli  under  his  control.  The 
number  of  treasury  estates  alsó  grew,  particularly  when  Maria,  Ferdinand’s  younger 
sister,  renounced  her  enormous  possessions  in  Hungary  in  favour  of  her  older  brother. 
The  period  alsó  saw  the  formation  of  the  treasury  estates  system  and  the  reform  of  the 
management  of  the  treasury  estates.  The  article  alsó  contains  estimates  of  Ferdinánd 
I’s  revenues  in  Hungary,  according  to  which  Ferdinand’s  revenues  in  the  early  1550s 
(when  Transylvania  was  under  Habsburg  control)  reached  600  000  Hungárián  Florins 
(750  000  Rhenish  Florins).  Thus,  out  of  all  his  countries,  Hungary  was,  at  that  time, 
Ferdinand’s  largest  source  of  revenue. 


